
DE  TEMPORUM  USU  PLAUTINO 

QUAESTIONES  SELECTAE. 


DISSERTATIO    INAUGURALIS 

QUAM 

AD  SUMMOS  IN  PHILOSOPHIA  HONORES 

AB  AMPLISSIMO  PHILOSOPHORUM  ORDINE 
ACADEMIAE    WILHELMAE    ARGENTINENSIS    RITE 

IMPETRANDOS 

SCRIPSIT 

EDUARDUS  RODENBUSCH 

rheManus. 


ARGENTORATI 
J.  H.  ED.  HEITZ  (HEITZ  ET  MUNDEL  SOCII). 

MDCCCLXXXVIII. 


PARENTIBUS  CARISSIMIS 


PIETATIS  ERGO. 

Lachmannus  et  Ritschelius   primi  quanti  momenti 
vetustior  lingua    latina  esset    ad    grammaticam    quam 
vocant    historicam    constituendam    recte    cognoverunt. 
Quorum   vestigia   multi   et  docti   viri    prementes    cum 
maxime  animos  ad  tlexionem  vocabulorum  perspicien- 
dam  et  explicandam  applicarent,  minus  initio  quidem  hac 
in  re  operam  collocaverunt,  ut  quales  leges  syntacticae 
a  scriptoribus  vetustioris  aetatis  observatae  essent  investi- 
garent.  Hoc  ne  fieret  illa  maxime  impedimento  erat  sane 
praeiudicata  opinio   nullas  fere  certas  leges  apud    illos 
inveniri;  atque  maxime  quidem  apud   Plautum  verbi 
formarum    usum    satis  esse    ambiguum;   nullam  saepe 
aliam  legem  cognosci  posse,   quam   ut    Plautus  metro 
coactus    modo    hanc   modo  illam   verbi   formam  usur- 
parit.   Sed    verum  si  dicere  volumus,  sane  licentiae  et 
varietatis  ad  sermonem  conformandum  Plauto  plus  sup- 
petebat  quam  iis  scriptoribus  qui  oratione    illa  accura- 
tiore  quae  ad  libros  solummodo  pertinet  utuntur.  Plautus 
enim  imitatus  est  in  comoediis  sermonem  cotidianum, 
qui  a  legibus  saepe  angustis  in  illo  genere  dicendi   per 
tempora  receptis  multifariam  exemptus  est.  Sed  causas 
semper    varietatis    quasdam    subesse    cogitandum    est, 
sine  quibus  illa  quae  dicatur  licentia  esse  non  possit. 
Atque    vide    quid    inde   emolumenti   percipi  possit  ad 
orationem    luculenter    exornandam:    quo   enim   maior 

viget  varietas  structurae,  eo  melius  vel  levissima  re- 
rum  narrandarum  exponendarumque  discrimina  illu- 
strantur.  Minuenda  igitur  illa  est  opinio  non  satis  digna 
Plauto,  cuius  admirabilis  in  orationc  formanda  eluceat 
ars,  nisi  quod  illud  est  largiendum  quod  Plautus 
illas  licentias,  quae  certis  nituntur  rationibus,  ad  me- 
trum  recte  conformandum  saepe  transtulit.  Ac  ne 
certa  quidem  consuetudo  abest;  nam  sermonis  com- 
munis  non  minus  quam  illa  varietas  hoc  proprium 
est  ut  ad  certas  res  significandas  saepe  certa  genera 
dicendi  adhibeantur  tam  constanter,  ut  alia  genera 
dicendi,  quamvis  per  se  sint  non  minus  probanda, 
paene  evitentur. 

Quae  cum  ita  sint,  ut  primum  intentum  studium 
ad  syntaxim  priscorum  scriptorum  latinorum  inve- 
stigandam  conferri  coeptum  est,  viros  doctos  leges 
certas  quae  adhuc  minus  fuerant  in  promptu  inve- 
nisse  consentaneum  est.  Atque  de  Holtzii  libro  ^  vix 
quidquam  hoc  loco  proferendum  est:  iam  alii  eius 
acerrimi  iudices  exstiterunt,  quibus  me  adstipulari  pro- 
fiteor.  Nam  quod  mihi  quidem  hac  in  re  maximi  mo- 
menti  videtur,  hoc  potissimum  neglexit:  quippe  qui 
cum  exempla  congereret  copiosissime,  tamen  quaenam 
causae  essent  dicendi  generis  uniuscuiusque  vix  quae- 
reret.  Contra  laudandus  est  hoc  loco  maxime  Madvigius,* 
deinde  Luebbertus  qui  praeter  illum  de  quo  disseruit 
Madvigius  locum  sibi  sumpsit  alium  adhuc  valde 
dubium.  ^    Sunt   etiam    multi    alii   qui    ad    hanc    rem 


hi 


t\ 


i  Syntaxis  priscorum  scriptorum  latinorum  usque  ad  Teren- 
tium.  Lipsiae  1861. 

*  De  formarum  quarundarum  verbi  natura  et  usu  disputatio 
in  opusc.  acad.  alt.  Hauniae  i852. 

•  Beitrage  zur  Tempus-  und  Moduslehre  des  altern  Lateins. 
Breslau  1870. 

studium  operamque  contulerint;  quos  enumerare  cum 
longum  sit,  suo   quisque   loco,  si  quid    quod   ad  pro- 
positum   nostrum   spectet    attulerit,    nominandus    erit. 
Attamen    de    uno    libro    paullo    fusius    exponere    ne- 
cesse  est.    Langenus   enim    in    eo  libro  qui  inscribitur 
,PIautinische   Studien'  (Berolini  1887),    id    studuit   ut 
qui  versus  essent  genuini  quique  postero  tempore  cum 
retractarentur   fabulae    Plautinae  additi  essent,  ex  tota- 
rum  fabularum  compositione  anquireret.   Sane  difficile 
opus  atque  vix  ad  finem    perducendum  aggressus  est, 
cum   talis   iudicandi    ratio,   quamvis    per    se    sit   vera, 
facile  ultra  fines  legitimos  prodeat.  Itaque  cum  de  hac 
re  certi   quidquam   proferri  nondum   posset,  a  me  im- 
petrare    non   potui    ut   eos   versus,    quos    Langenus    in 
suspicionem  vocavit,  exemplorum  numero  secluderem  : 
nisi  quod   in    nonnullis   versibus  cum  minus  vulgarem 
temporum    usum  haberent,  Langii  sententiae  rationem 

habui. 

Neque  mirandum  quod  Plautinis  aliorum  auctorum 

exempla  subtexta  sunt.     Nam   hac   maximc  aetate  hoc 

est    cognitum   ita  demum  syntaxim  quae   vere  dicatur 

historicam    nasci   posse,    ut   auctorum    genera    dicendi 

inter  se  comparentur.  Attamen  cum  comicorum  solum- 

modo   maximeque  Terentii,   deinde   Ciceronis    ut   epi- 

stularum   auctoris   locos   citavi,   in  eorum  numero  me 

continui  qui,    ut   ipse  Plautus,  usi  sunt  sermone  coti- 

diano.    Etiam  aliud   hoc  loco  praemonendum  videtur; 

saepius  enim  usus   sum   ea   locutione,    aliquam    verbi 

formam  pro  alia  substitui :  quod  semper  ex  usu  vulgari 

est  dictum,  minime  vero  ita,  ut  Plautus  per  se  vitiose 

et   falso  aliquo  tempore    sit    usus;   ullum  enim  genus 

dicendi  Plautinum  carere  ratione  omnino  est  negandum. 

CAPUT  I. 

De  Imperfecto. 

Inter  omnes  constat  imperfectum  adhiberi  ad 
statum  praeterito  tempore  durantem  significandum;  sin 
autem  simpliciter  res  praeteritae  narrantur,  tum  apud 
scriptores  latinos  in  usu  esse  perfectum  historicum.  Qua 
e  lege  apud  Plautum  interdum  verba  ea  quae  actionem 
dicendi  vel  similem  exprimunt,  exempta  videntur  ;  occur- 
rit  enim  imperfectum  ubi  nostra  quidem  sententia  sta- 
tuatur  narratio  simplex.  En  habes  exempla  :  M  e  n.  740  : 
Haut  mihi  negabas  dudutn  survupuisse  te :  nunc  eandem 
ante  oculos  attines?  Pseud.  i3i3:  At  negabas  da- 
turum  esse  te  mihi?  Merc.  63 1  :  Promittebas  te  os 
sublinere  meo  patri ;  ego  me  credidi  homini  docto  rem 
mandare,  Rud.  540:  Tibi  auscultain:  tu  promittebas 
mihi  illi  esse  quaestum  maxumum  meretricibus.  Ibid. 
543 :  Jam  postulabas  te,  impurata  belua,  totam  Sici- 
liam  devoraturum  insulam.  Neque  opus  mihi  videtur 
coUigere  omnia  vocis  ,aibat'  exempla  cum  sint  sexcenta ; 
pauca  haec  proponamus  iudicio  lectorum,  quae  ex- 
stant  Amph.  807;  As.  208,  Truc.  7^7,  As.  442, 
Capt.  56 1,  Most.  1002.  Sed  imperfectum  ,aibat' 
praeter  eam  quam  infra  afferam  causam  tam  saepe  ea  de 
causa  exhiberi  credendum  est,  quod  ,ait^  utrum  sit  prae- 
sens  an  perfectum  discerni  non  potest,  aliae  autem  per- 
fecti  personae  prorsus  deficiunt.  Sed  si  causam  quaerimus 
communem  huius  imperfecti  usus,  in  his  quidem  exem- 
plis  de  repetitione  cogitandum  non  est ;  at  certe  ita  res 
se  habet,  ut  cum  minus  rationis  habeatur  actionis 
ipsius  quam  status  durantis  qui  ex  actione  ipsa  conse- 
quatur,    iure    adhibeatur   imperfectum.    Quare   si   vim 


] 


—    9    — 

plenam  assequi  volumus  imperfecti,  vertendum  nobis  est : 
,du  versprachst  mir  und  so  warst  du  durch  dein 
Versprechen    gebunden^  (promittebas) ;  ,das  war 
deine  Forderung'  (postulabas) ;  ,das  war  deine  Behaup- 
tung*"   (negabas).    Neque   tamen    hoc   genus  dicendi    ut 
Plauti    solummodo   proprium    pertractavi;    sunt  enim 
alii  scriptores,  apud  quos  fines  huius  usus  sint  latiores. 
In   quibus   mihi  occurrit  maxime  'is  qui  omnino  longe 
distat  a  Plautoet  indoleet  arte  dicendi  Terentius.  Verbo- 
rum  dicendi  in  imperfecto  positorum  affero  exempla  haec 
Terentiana  :  A  n  d  r.  490  :  Non  imperabat  coram,  quid 
opus  facto  esset  puerperae,  sed  postquam  egressast,  illis 
quae  sunt  intus  clamat  de  via,  E  u  n  u  c  h.    1 1 1  :  Matris 
nomen  et  patris  dicebat  ipsa  ....  Mercator  hoc  addebat, 
I  b  i  d.  701  :  Parmeno  dicebat  eum  esse,  H  e  c  538 :  Nam 
negabas  nuptam  posse  filiam   tuam  te  pati  cum  eo  qui 
meretricem  amaret.  Ad.  332:  Qiii  sine  hac  iurabat  se 
unum  nunquam  victurum  diem  ?  Qiii  se  in  sui  gremio 
positurum  puerum  dicebat  patris  ...    E  u  n  u  c  h.  372  : 
Tu  illisfruare  commodis,  quibus  tu  illum  dicebas  modo, 

I  b  i  d  376 :  Ch:  Dixisti  pulchre Pa:  Jocabar  equi- 

dem,  Vel  ex  his  quae  attuli  exemplis  iudicari  potest 
non  in  omnibus  imperfectum  sic  intellegi  posse,  ut 
statum  durantem  vel  condicionem,  quae  ex  actione  ipsa 
prodeat,  significet.  lam  ut  ad  classicae  aetatis  scripto- 
res  transeamus,  Cicero  praeter  verba  dicendi  (cf.  orat. 
pro  Quinct.  77;  di  v.  in.  Caec.  55  ;  Phil.  II,  89  ; 
or.  in  Verr.  III,  55)  etiam  aliorum  imperfectum  hunc 
in  modum  adhibuit.^  Addere  liceat  etiam  apud  scriptores 
graecos  hanc  imperfecti  speciem  obviam  fieri  (cf.  Hom. 
A  437;   B  107;    H  3o5;   Thucyd.    VI,  32,  3:    eXcye 


i  Qua  de  re  conferas  E.  Hoffmann,  die  Construction  der  latei- 
nischen  Zeitpartikeln.  (Vindobonae  1873  ed.)  alt.  p.  186. 

xai  irapTvct  Toia'Se).  Qua  de  causa  nonnulli  adducti  sunt 
ut  imperfectum  primitus  tempus  narrationis  omnino 
fuisse  statuerent.  *  Sed  quoquo  modo  res  se  habet, 
illud  cognoscitur  Plautum  usum  illum  per  se  latius 
patentem  minus  adamasse  quam  alios  scriptores.  Neque 
erit  falsum  hac  ex  ratione  proprietatem  sermonis  Plau- 
tini  statuere ;  nam  imperfectis  hoc  quidem  modo  usur- 
patis  efficitur,  ut  quasi  tardius  atque  cunctantius 
narratio  procedere  videatur  (cf.  Ter.  Andr.  89 — 92; 
Eun.  III— ii3;  Phorm.  595):  id  quod  minime 
convenit  in  Plautinum  dicendi  genus.  Properatio  enim 
quaedam  inest  in  dialogis  Plautinis  quae  qualis  sit 
infra  nobis  accuratius  identidemque  licebit  cognoscere. 
Comparandi  causa  affero  praesentis  usum  qui  quan- 
quam  ad  eandem  rationem  spectat,  tamen  cum  sit 
excitatioris  generis  dicendi  apud  Plautum  est  creber- 
rimus.  Saepissime  enim  in  diverbio,  si  quis  quid  dixit 
vel  fecit,  ipse  vel  alius  de  hac  ipsa  re,  quanquam  est 
praeterita,  praesens  usurpat.  Ex  permagno  numero 
exemplorum  sufficiet  pauca  afferre.  Trin.  80:  M: 
Qua  propter?  C:  Rogas?  Ibid.  192:  C:  Fit  sediilo, 
M:  Sed  qitid  ais  ?  I  b  i  d.  989 :  5 ;  Enim  vero  sero  qiio- 
niam  hiic  advenis,  Vapulabis  meo  arbitratud  et  tiovorum 
aedilium.  Ch :  At  etiam  maledicis?  Ibid.  1062:  St : 
Da  magnum  malum,  Ch :  Bene  mones.  Amph.  536: 
J:  Tibi  condono.  A:  Facis  iit  alias  res  soles.  I  bid.  56i : 
Scelestissume  audes  mihi  praedicare  id  domi  te  esse 
nunc,  qui  hic  ades.  S:  Vera  dico.  Quod  genus  cum 
ex  parte  quidem  simile  sit  praesenti  historico,  tamen 
certum  discrimen  intercedit.  Vix  enim  praesens  histo- 
ricum  hic  illic  invenitur,   sed   semper  per  partem  nar- 


\ 

rationis   continuatum.  *    Deinde    hoc    ipso    in    genere, 
quod    nunc   pertractamus,    praesens  pro    praeterito   ea 
de   causa    ponitur    quod   non    tam   unum    illud    tem- 
poris  momentum  respicitur  quo   actio  est  facta,  quam 
condicio    in    qua    aliquis     cum     quid     fecit    versetur. 
Quae  cum  vel  in  praesentia  durare  possit,  recte  usurpa- 
tur  praesens.  Similem  in  modum  adhibitum  occurrit  in 
Ciceronis  epistulis  illud  ,quod  scribisS  Cf.  etiam  voca- 
bula  graeca  axouco  pro  axrjjtoa,  tixtw  pro  eTCJtov.  At  tamen 
hac   in   re   inter   se   consentiunt  hoc  genus  et  praesens 
historicum,   quod  sermo  fit  alacrior  excitatiorque.   At- 
que  praesens   quidem   hac  ratione,   quanquam  non  est 
praesens  historicum,  de  rebus  praeteritis  usurpari  potest. 
Contra    imperfectum    apud    Plautum    aliosque   co- 
micos   eam   interdum   potestatem    habet,    ut    usurpetur 
de    rebus    tempore    et    praeterito    et    praesenti    duran- 
tibus.  As.  392  :  L :  Qiiid  quaeritas?  M:  Demaenetum  vo- 
lebam.  Ibid.  486  :  Ei  nunciam  ad  erum  quo  vocas,  iam- 
dudum  quo  volebas.  Ibid.  4^2:  Sed  si domist,  Demae- 
netum  volebam.    Bacch.  188:   P:  Nempe  recte  valet? 
Chr:  Istuc  volcbam  ego  ex  te  percontarier.    Cas.   489: 
Ad  te  hercle  ibam  commodum.  I  b  i  d.  8 1 :  Nu7ic  ego  ibatn 
ad  te.  Cist.  II,  III,  79:  I  quo properabas.  Stich.  327: 
P :  Ean  gratia  foris  effringis  ?  G :  Tuos  inclama,  tui 
delinquont:  ego  quid  me  velles  visebam.  Trin.    1^5: 
Istucvolebam  scire.  Aul.  549:  M:  Quid  tu  te  solus  e 
senatu  sevocas?  E :  Pol  ego  ut  te  accusem  merito  me- 
ditabar.  Truc.  921  :  At  ego  ad  te  ibam,  mea  delicia. 
Cf.  Ter.  Andr.  256:    Video  quos  volebam.  Ibid.  58i : 
Ad  te  ibam.  Atque  illi  quidem  loci  ita  sunt  comparati, 
ut   is  qui  loquitur  de  se  ipse  aliquid   dicat:   ubi   nihil 
sane    impedit,   quominus  quis  dicat   se    iam  praeterito 


1  Cf.  J.  MUller,  Handb.  d.  class.  Altertumsw.  vol.   II,  p.  100» 


160. 


1  Exceptio  legitima  est  statuenda  ea,  quam  p.  2 1  attulimus. 

tempore    aliquid    in   animo   habuisse.    Contra  alius  si 
quaerit  ex  aiio,  num  quid  is  in  animo  habeat,  cum  videt 
aliquid  eum  facturum  esse,   minus   facile   fit,  ut  quae- 
rat   ita  num  is  illud  iam  praeterito  tempore  in  animo 
habuerit.  At  tamen  etiam  huiusmodi  nonnuUi  inveniun- 
tur  loci  Plautini :  Cist.  IV,  II,  5;  :  Qiiid quaeritabas? 
Merc.  885:  Quo  nunc  ibas?  Most.  9:  Hocine  volebas? 
Huius  generis  ut  rationem  accuratius  perspiciamus,  hoc 
est  tenendum  imperfecto  per  se  nihil  exprimi  nisi  rem 
esse  praeterito   tempore   imperfectam ;    num    etiam   in 
praesentia  duret,  ex  rerum  condicione  iudicandum  est: 
quod  in  his  quidem  exemplis  ita  esse  in  propatulo  est. 
At  sunt  exempla  in  quibus,  cum  eandem  rationem  csse 
cognoscatur,    tamen    admissum    sit    praesens:     Men. 
280:   Ubi  sunt  convivae  ceteri?  M:   Quos  tu  convivas 
quaeris?  Ibid.    675:  Quis  me  hic  quaerit?    Amph. 
542:    Num  quid  vis?  Accedunt  ea  exempla,  quae  col- 
legit  eorumque  naturam  exposuit  Draegerus.  ^  Atque  his 
quidem  ex  locis,  ubi  apparet  praesens,  continua  intelle- 
gitur    actio    e   praeterito   tempore    usque   ad    praesens 
durans    quae    non     intermittatur ;     illis    autem     locis 
qui   habent    imperfectum,    duae    quasi    partes  actionis 
discernuntur,    quarum    altera    spectat    ad    praeteritum 
tempus,  altera  ad  praesens.  Ut  exemplo  res  illustretur, 
si  As.  392  mercator  dicit  ,Demaenetum  volebamS  haec 
ipsa  volendi  actio    interrumpitur    quasi    interrogatione 
interiecta   Libanii :    ,quid   quaeritas!'    Et  ne  perfectum 
quidem     locis    similibus    respuitur,     si    is   qui    loqui- 
tur   rem    plane    ad    praeteritum    tempus    refert,   velut 
Mil.  glor.  1025  :  Quid  me  voluisti?  En  habes  magnam 
dicendi  varietatem    ratione   cogitandi    paullo    immutata 
effectam,  qua  removetur  languor,  augetur  autem  color 


:i 

sermonis.  Idem  studium  cognoscitur,  ubi  pro  imperfecto 
de  repetitione  dicto  admittitur  perfectum.  Sed  haec  sunt 
vulgaria* :  unus  tamen  huc  pertinens  locus  usus  rarioris 
testis  est.  Exstat  autem  C  a  p  t.  256 :  Etiam  quom  cavisse 
ratus  est,  saepe  is  cautor  captus  est.  Hoc  enim  loco  co- 
gnoscitur  usus  dicendi  aoristo  gnomico,  qui  est  Grae- 
corum,  prorsus  similis.  Falso  igitur  negavit  Draegerus 
perfectum  consuetudinis  apud  Plautum  inveniri. 

Clarissime  vero  haec  variandi  indoles  ante  oculos 
ponitur  iis  locis  ubi  perfecto  unum  plurave  imperfecta 
succedant.  Capt.  272:  Quanquam  non  multum  fuit 
molesta  servitus  nec  mihi  secus  erat  quam  si  essem  fa- 
miliaris  filius,  Ibid.  5o2  :  Ita  me  miserum  restitando 
retinendo  lassum  reddiderunt;  vix  ex  gratulando,,, 
eminebam.  I  b  id.  9i3  :  Metui  ne  vel  in  mefaceret  impe- 
tum  nimisque  hercle  ego  illum  male  formidabam. 
Pers  477:  Sed  ut  ego  hodie  fui  benignus,  ut  ego 
multis  credidi!  Nec  satis  a  quicquam  homine  accepi : 
ita  prosum  credebam  omnibus.  Capt.  916:  Aulas 
calicesque  omnis  confregit,  nisi  quae  modiales  erant; 
cocum  percontabatur  possentne  seriae  fervescere.  Rud. 
540:  Tibi  auscultavi:  tu  promittebas  mihi  illi  esse 
quaestum  maximum  meretricibus.  Trin.  925 :  S: 
Satin  inter  labra  atque  dentes  latuit  vir  minumi  pre- 
ti?  Ch:  Ne  male  loquere  absenti  amico.  S:  Quid 
ergo  ille  ignatnssumus  mi  latitabat?  Truc.  332:  Di 
me  perduint^  si  te  revocavi :  non  tibi  dicebam.  Aul. 
376:  Atque  eo  fuerunt  cariora,  aes  non  erat.  Poen. 
1391:  Jam  pridem  equidem  istas  esse  scivi  liberas 
et  exspectabam,  si  qui  eas  assereret  manu.  Aul.  706: 
Prius  me  collocavi  in  arborem  indeque  exspectabam, 
ubi    aurum    abstrudebat    senex.     Hos    locos    non    ea 


1  Historische  Syntax  d.  lat.  Sprache.  (Lipsiae  1878.)  vol.  I,  §  121 


1  Cf.  Draeger,  hist,  Synt.  vol.  I,  p.  253. 

maxime  de  causa  attuli  ut  novum  imperfecti  quoddam 

genus  demonstrarem ;  nam  per  se  haec  imperfecta  satis 

explicari   possunt   ita,    ut    ratio  non   habeatur  perfecti 

praecedentis.  Unum  illud  docere  volui  quantopere  Plau- 

tus  studuerit  dicendi  genus  semper  variare,  quo  prae- 

beretur  species  quaedam  alacritatis  atque   adeo  celeri- 

tatis    in    loquendo.    Commutato    enim    tempore    tam 

repentino    indicantur    etiam    celeres    cogitandi   vicissi- 

tudines :    quibus  poeta  nisi  studuisset,  cur  non  eodem 

iure  dicturus  erat:  ,erat  servitus  molesta'  (Cap.  1272) 

vel  ,metuebam^  (ibid.  5o2)  vel  ,Iatebat'  (Trin.  926)  vel 

,erant  cariora'  (Aul.  3i6)  vel  ,sciebam^  (Poen.   iS^i)? 

Rationem    enim     si    quaeris,     non     minus    bene 

poneretur    imperfectum    his    locis  pro    perfecto.   Con- 

tra  Terentius,   qui  sedatiore  genere  dicendi  utitur,  ab 

hac    varietate    alienus    fuisse    videtur;    mihi    quidem 

exempla,   quae  cum  his  recte  comparari  possint,   nota 

non    sunt.    Immo,    si   perlustramus    locos  qui  exstant 

Andr.  89 — 92,   Eun.    iii  — 11 3,  Phorm.   595,  ap- 

paret  Terentium  in  eo  genere  dicendi  a  quo  inceperit 

haerere. 

Atque  hac  quidem  ratione  studium  variandi  valere 
videmus :  quod  interdum  ea  de  causa  repressum  est, 
quod  consuetudo  sermonis  cotidiani  certa  inclinabat 
ad  unum  genus  dicendi  (cf.  p.  6).  Qua  de  causa  tit 
ut,  si  quis  quod  dixit  corrigere  vult,  semper  fere 
adhibeatur  locutio  illa  ,voIui  dicere^^  Hi  sunt  loci : 
Amph.  384:  Nam  Antphitruonis  socinm  dudum 
me  esse  volui  dicere.  Cas.  262:  Non  id  volui  dicere. 
Mil.  glor.  27:  ///;//  dicere  volui,  femur,  Ibid.  819: 
Illut  stertit,  volui  dicere.  Most.  83o:  Illut  quidem, 
ut  conivent,  volui  dicere.    Pseud.  711  :  Adduxi  volui 

dicere.  Rud.  423 :  Illut  quidem  ,subaquilum^  volui 
dicere,  Per  se  tamen  imperfectum  non  minus  esse 
legitimum  demonstratur  duobus  locis.  Cas.  562: 
[  V  Illuc  volebam:  villicum.  Ibid.  590:  Illuc  quidem 
volebam  non.  His  enim  locis  cum  alibi  solemne  sit 
oerfectum,  imperfectum  sic  defendi  potest,  ut  eandem 
rationem  quam  in  exemplis  p.  1 1  sq.  pertractatis  agno- 
vimus,  etiam  hic    statuamus.  * 

Adhuc  nulla  vis  relativa  in  imperfecto  apparuit : 
quae  certe  statuenda  est  in  eo  imperfecti  usu  quem 
nunc  pertractandum  nobis  proposuimus.  Nam  omnes 
actiones  aut  ad  certum  tempus  spectant  ita  ut  aut 
praeterito  aut  praesenti  aut  futuro  tempore  fiant,  aut 
temporali  ratione  ea  utuntur,  ut  generatim  et  quasi 
sine  certi  temporis  notione  denotentur.  Exempli  gra- 
tia  si  dixeris  ,Hannibal  Romanos  apud  Cannas  devicit, 
actio  certo  tempore  facta  absolutaque  est.  At  si  ita 
dicitur:  ,Roma  est  urbs%  nulla  certi  temporis  notio 
apparet.  Atque  cum  maxime  praesens  in  eiusmodi 
enuntiatis  adhiberi  soleat,  tamen  fieri  potest,  ut  alia 
quoque  tempora  asciscantur.  Interdum  enim  tempus 
eius  actionis,  quae  per  se  ad  certum  tempus  non 
spectat,  vi  attractionis  simile  potest  fieri  tempori  ac- 
tionis  quae  dici  potest  primariae.  Nonnunquam  autem 
etsi  actio  primaria  expressis  quidem  verbis  non  notatur, 
at  certe  temporis  spatium  quoddam  est  subintellegen- 
dum  ad  quod  referatur  tempus  actionis  per  se  ad 
certum  tempus  non  spectantis.  Quod  cuius  modi  se 
habeat,  accuratius  cognoscere  licet  ex  exemplis  ipsis: 
Capt.  282:  H:  Quid  pater?  vivitne?  Ph:  Vivum 
quom  inde  abimus  liquimus:    nunc    vivatne   necne,    id 


1  Cf.  Ritschelii  op.  II,  438. 


1  Sed  cf.  quae  de  v.  590  exposuit  Fuhrmanus,  Jahrb.  f.  Phil. 
Jahrg.  1869  p.  480. 

Orcum  scire  oportet  scilicet,  Quo  cum  loco  confe- 
rendus  est  vers.  285:  H:  Quid  erat  ei  nomen?  Atque 
quanquam  dicit  ,eratS  nomen  ei  non  solum  tum 
erat,  cum  eum  filii  reliquerunt,  sed  etiam  nunc  ei 
est.  Sed  ^erat*"  refertur  ad  illud  tempus  quo  patrem 
reliquerunt  filii.  Capt.  981:  St:  Quadrimidum  tibi 
tuos  pater  peculiarem  parvolo  puero  dedit.  Ph  :  Quid 
erat  ei  nomen?  Men.  iii5:  Quot  eras  annos  gnatus 
tum  quom  pater  a  patria  te  avehit?  Ad  hoc  autem 
tempus  praeteritum  spectant  quae  infra  leguntur  per 
se  haec  quidem  non  ad  certum  tempus  spectantia 
vers.  1119:  Uter  eratis ,  ,tun'  an  ille  maior? 
Vers.  1120:  Gemini  ambo  eramus ;  vers.  1122: 
Mess:  uno  nomine  ambo  eratis;  vers.  ii3i:  Quid 
erat  nomen  nostrae  matri?  Contra  si  Menaechmus  I 
respondet  vers.  1122:  Minume,  nam  mihi  hoc  erat 
quod  nunc  est  Menaechmo,  imperfectum  per  se  sit 
necessarium  cum  sic  praeteritum  tempus  comparetur 
cum  tempore  praesenti.  Cf.  Ter.  Andr.  85:  Dic 
sodes,  quis  heri  Chrysidem  habuit?  Nam  Andriae 
illi  erat  nomen.  Guius  usus  causa  sane  ex  dialogi 
Plautini  natura  alacerrima  est  petenda.  Compara- 
tionis  causa  affero  usum  simillimum  illum  quidem, 
sed  ex  alia  ratione  certe  profectum.  Est  enim  maxime 
apud  historicos  is  usus  non  ita  rarus,  ut,  si  narra- 
tioni  inseritur  descriptio  locorum,  ea  verba  quae 
pertinent  ad  descriptionem  induant  tempus  narratio- 
nis.  Cf.  Caes.  bell.  Gall.  II,  i5,  3:  Eorum  fines 
Nervii  attingebant,  Hanc  autem  credo  legem  in  his 
exemplis  valere,  ut  dicendi  genus  sibi  fiat  constantius 
atque  quietius.  ^    Contra   Plautinis   illis  locis  hanc  as- 


1  Pertinet  etiam  huc :  quaero  quid  hoc  sit  —  quaesivi  quid 
hoc  esset. 

similationis  causam  statui  posse  credo,  quod  in  ala- 
criore  dicendi  genere  enuntiatum  aliquod  facile  ad 
similitudinem  eius  quod  est  proximum  conformatur. 
Ex  quo  exemplo  in  universum  iudicari  potest  quanti 
sit  momenti  de  rationibus  quaeri  quae  sunt  subiectae 
unicuique  generi  dicendi;  nam  saepe,  quae  eadem 
videntur,  ex  varia  ratione  nascuntur.  Atque  in  illis 
quae  supra  attuli  exemplis  Plautinis  lex  attractionis  ob- 
servatur,  quanquam  enuntiata  grammatica  ratione  minus 
anguste  sunt  coniuncta;  sed  quam  late  vagetur  usus 
Plautinus,  duobus  mihi  maxime  exemplis  argui  vide- 
tur.  Men.  77:  luventus  fecit  nomen  Peniculo  mihi, 
ideo  quia  mensam^  quando  edo,  detergeo  (relative  esset 
dictum:  quia  quando  edebam,  detergebam).  Most. 
499:  Nam  me  Acheruntem  recipere  Orcus  noluit,  quia 
praemature  vita  careo  (relative:  carebam).  Quibus  in 
exemplis  ne  hac  quidem  de  causa  effecta  est  relatio, 
quod  alterum  enuntiatum  alteri  est  subiunctum  atque 
id  quidem  particula  causali,  ubi  maxime,  cum  causa 
eventusque  artissime  inter  se  cohaereant,  exspecta- 
veris   temporis  relationem. 

Venio  nunc  ad  imperfecti  in  enuntiatis  secunda- 
riis  usum,  in  quibus  non  aliter,  si  quidem  naturam 
indolemque  respexeris,  adhibetur  quam  in  enuntiatis 
primariis.  Atque  primum  quidem,  cum  nobis  quaedam 
de  enuntiatis  temporalibus  afferenda  sint,  iam  alii  de 
hac  re  copiosius  disseruerunt.  Ex  quibus  maxime  no- 
mino  Luebbertum,  cuius  librum  iam  supra  laudavi, 
deinde  Langium,^  denique  Schubertum.*  At  tamen 
spicilegium    faciendum    esse    puto;    sunt    enim    quae 


1  De  sententiarum  temporalium  apud  priscos  scriptores  latinos 
syntaxi.  Vratislaviae  1878. 

«  Zum    Gebrauch    der    Temporalconj  unctionen   bei   Plautus 

Lissae  1881. 

corrigi     sive     addi     possint.     Atque     ut    a    particula 
,quom'  ordiamur,    primum   illa  cxempla  pertractemus 
quae    exstant    Amph.    Sgg:     Ut    quicque  actum  est, 
quom    apud  hostes    sedimus;    Amph.    249:    Namque 
ego  fui    illi    in    re   praesenti    et   meus   quom  pugna- 
tumst  pater.   Stich.   579:   Quom  hic  non  adfui,   cum 
amicis  deliberavi.    Eorum  natura  ea  est,  ut  statuatur 
plena  temporis  aequalitas  et   enuntiati  primarii  et  se- 
cundarii:    quod   si   ratio   ea  intercedit,   ut   actio  enun- 
tiati  temporalis  duret  actione  primaria  aut  ipsa  durante 
aut  intercedente,  cum  apud  alios  scriptores  tum   apud 
Plautum     maxime     legitimum    est    imperfectum    cum 
coniunctione    ^quom**    quidem    coniunctum.    His  enim 
tribus    exceptis    omnes    loci    Plautini,    qui  hac  eadem 
sint    natura,    in    enuntiato    secundario    habent    imper- 
fectum.     Sunt    autem    hi    loci  :    Amph.    199:    Nam 
qiiom  pugnabant  maxime,  ego  tum  fugiebam  maxime. 
As.  927:  Modo  quom  dicta  in  me  ingerebas,  non  uxor 
eram.    Aul.     178:     Praesagibat    mi    animus  frustra 
quom  exibam  domo.  Mil.    glor.    181  :    Qiiom  abibam, 
hicerat.   Pseud.  5oo :  Non  a  me  scibas  pistrinum  in 
mundo  fore  tibi,  quom  ea  mussitabas?  Pseud.    1180: 
Noctu    in    vigiliam    quando  ibat   miles,  quom   tu   ibas 
simul,  conveniebatne  in  vaginam  iuam  machaera  militis? 
Rud.    1252:    Sed  quom  inde  siiam   quisque   ibant  di- 
vorsi  domum,  nullus  erat  illo  pacto,  ut  illi  iusserant. 
Rud.  307:  Nam  quom  modo   exibat  foras,  ad portum 
se  aibat  ire  (cf.   pag.  8).   —    Amph.    427:   Legiones 
quom  pugnabant   maxime,   quid  in  tabernaclo  fecisti? 
Curc  541  :  Idem  ego  istuc,  quom  credebam  credidi... 
Merc.  753  :  Haecine  tua  est  amica,  quam  dudum  mihi 
te  amare  dixtei,  quom  obsonabas?  Men.  io52:  Eripui, 
quom   homines  ferebant    te  sublimem    quattuor    (,qui^ 
in   libris   exstat,    ,quom'    sine  dubio  recte  Ritschelius 

coniecit).  Most.  11 17:  Quoiusmodi  reliqui,  quom  hinc 
abibam,  filium?  Rud.  1249  •  Spectavi  ego  pridem  co* 
micos  ad  istunc  modum  sapienter  dicta  dicere  atque 
is  plaudier,  quom  illos  sapientis  mores  monstrabant 
poplo.  Eadem  ratio  temporalis,  nisi  quod  in  enuntiato 
primario  plusquamperfectum  loco  perfecti  exstat,  ha- 
betur  Cist.  I.  III,  38:  Quam  olim  tollere,  quom 
ipse  exponebat,  ex  insidiis  viderat. 

Qua  ratione  cum  vix  recte  habere  se  illos  tres 
locos  appareat,  tum  confirmatur  suspicio  paullo  accu- 
ratius  lectionibus  traditis  perspectis.  Nam  primum 
quidem  Amph.  599  ,quom'  coniectura  est  Fleck- 
eiseni,  traditum  autem  est  in  codicibus  ,dum' :  quam 
particulam  si  ea  quam  supra  descripsimus  con- 
dicio  temporalis  subest,  recte  trahere  perfectum  infra 
erit  exponendum.  Neque  quidquam  in  hac  condicione 
ad  ^quom*"  praeferendum  valet  id  quod  attulit  Lueb- 
bartus  p.  bj :  .,Die  Angabe  so  lange  jvir  vor  dem 
Feinde  lagerten,  ist  nicht  so  passefid,  als  die  einfache 
Zeitangabe  mit  ,quom* ;  immo,  cum  etiam  usus  di- 
cendi  obsit,  prorsus  vetamur  de  fide  librorum  rece- 
dere.  Deinde  Amph.  249  et  Stich.  579  in  codi- 
cibus  occurrit  ,cum^:  quod  quam  facile  nascatur  ex 
,dum'  in  promptu  est.  Quare  etiam  in  his  exemplis 
necessario   scribendum  videtur    ,dumS 

Atque  haec  est  imperfecti  potestas  :  nisi  quod 
etiam  absolute,  quem  usum  recte  omittere  possumus, 
usurpatur  ad  statum  vel  consuetudinem  significandam. 
A  qua  potestate  clare  perfecti  historici  cum  particula 
,quom^  coniuncti  potestas  discernitur.  Nam  perfecto 
logico  quod  ab  hoc  loco  procul  est  habendum  omisso  ^ 
omnia  exempla  aut  eam  condicionem  habent,  ut  actio 


1  Cf.  exempla  a  Luebberto  1.  c.  sub  Ah  collecta. 


^ 

primaria  durct  intercedente   actione  secundaria:  quod 
fit     his     duobus    locis:     Most.     162:     Haec    illast 
tempestas   mea   mihi    qiiae  moiestiam    omnem   detexit 
tecttts  quafiti,  qttom  mihi  Amor  et  Cupido  in  pectits  per- 
puit  meitm.    Rud.  846:  Etiamne  in  ara  ttinc  sedebant 
mulieres,  qitom  ad  me  profecttts   ire  ?   Aut  perfectum 
ponitur,   si   exprimendum  est    omnino    duas    actiones 
ratione  temporali  esse  coniunctas  atque  in   idem  fere 
temporis  spatium  incidere  neque  accuratius  quaeritur 
vel  quaeri  potest,  utrum  per  idem  plane  tempus  durent 
an  altera  prius  sit  absoluta  quam  altera.   Quae  ratio 
sub    his    exemplis    latet :    Men.    62:    Eitmqtte   here- 
dem  fecit  qitom  ipse  obiit  diem.  Idem  fere  exemplum 
legiturPoen.  1070.  Cas.  prol.   17:  Haec  qtiom  pri- 
mttm  acta  est   fabula,  vicit  omnes  fabitlas.  M  e  n.  SgS  : 
Scilicet  qiti   ditdiim    tecum   venit,    qtiom  pallam  mthi 
detulisti.    Merc.    SgS :   Mihi    quidem  edepol    visast, 
qttom  illam  vidi.  Amph.   uS^:    Tu  gravidam  illam 
fecisti,  qitom   in  exercititm  profectit's.    Pseud.   623: 
Olim    qitom    abiit,    argento    haec    dies  praestittttast . 
T  r  i  n.  879 :    Censits  quom  sum,   iitratori  recte  ratto- 

nem  dedt . 

Dixerit  quispiam  eandem  rationem  temporalem, 
quanquam  imperfectum  adhibitum  sit ,  cognosci  iis 
locis  qui  leguntur  Men.  632:  Te...  vidt  astare, 
quom  negabas  mihi  esse  sanum  sincipttt,  et  negabas 
me  novisse,  peregrinitm  aibas  esse  te.  Men.  11 45: 
Nam  illa  quom  te  ad  se  vocabat,  memet  esse  credtdtt. 
Sed  si  respicias  verba  dicendi  haec  esse,  negare  non 
licet  hos  locos  adnumerandos  esse  iis  quos  pertractavi 
pag.  8  sq.  Imperfectum  igitur  significat  statum  duran- 
tem  per  id  tempus,  intra  quod  fit  actio  primaria. 

Restat   ut    quaeratur  accuratius  quam  late  pateat 
usus    praesentis    historici  cum  particula   ,quom'  con- 

iuncti.  Consociatur  enim  praesens  historicum  cum  par- 
ticula  ,quom%  etiamsi  in  enuntiato  primario  exstat 
tempus  praeteritum,  apud  comicos  saepius.  Atque 
Langius  quidem  censet  (pag.  4)  praesens  historicum 
poni,  si  ea  temporis  condicio  statuatur,  quam  nos 
vocula  ,wahrend^  significemus.  Haec  cum  sit  im- 
perfecti  potestas,  videtur,  si  quidem  Langium  sequi- 
mur,  praesens  historicum  partes  imperfecti  suscipere 
posse  •  quod  plane  nego ;  immo  semper  est  loco  per- 
fecti  historici,  cuius  potestatem  inde  a  pag.  19  de- 
scripsimus,  substitutum.  Significat  enim  actionem  quae 
aut  incidit  durante  actione  primaria  vei  absoluta : 
C  a  p  t.  887  :  Sed  Stalagmiis  quoiiis  erat  tiinc  nationis, 
quom  hinc  abit!  Merc.  617  :  Jam  addicta  atque  ab- 
ducta  erat^  quom  ad  portum  venio.  M  e  n.  1 1 36  :  Hunc 
censebat  te  esse^  credo,  quom  vocat  te  ad  prandium, 
Ibid.  1 1 1 5  :  Quot  eras  annos  gnatus  tum  quom  pater 
a  patria  te  avehit?  Epid.  217:  Quom  ad  portum 
venio  atque  ego  illam  illi  video  praestolarier,  et  cum 
ea  tibicinae  ibant  quattuor,  Men.  1054:  Tu  clama* 
mas  deum  fidem  atque  hominum  omnium  :  quom  ego 
accurro  teque  eripio  vi  pugnando  ^  ingratiis,  Aut  ea 
subest  temporalis  ratio  de  qua  pag.  20  exposuimus: 
C  a  p  t.  282  :  Vivom  quom  inde  abimus  liquimus, 
Amph.  668  :  Gravidam  ego  illanc  hic  reliqui,  quom 
abeo,  Most.  25.  Haecine  mandavit  tibi,  quom  per- 
egre  hinc  it  senex,  Stich.  5 10:  Vocem  ego  te  ad  me 
ad  cenam,  frater  tuos  ni  dixisset  mihi,  te  apud  se 
cenaturum  esse  hodie,  quom  me  ad  se  ad  cenam 
vocat,  Quae  cum  ita  sint,  falso  praeter  quam  quod 
hoc  etiam  aliis  de  causis  vetatur,  Bothius  Pseud. 
5oi  pro  ,mussitabas^  coniecit  ,mussitas^  Nam  cum 
hoc  maxime  loco  prematur  temporis  aequalitas, 
imperfecto  locus  est  legitimus,  non  praesenti  histo- 
rico  pro  perfecto  substituto. 

Neque  repugnat  legi  quam  de  imperfecti  et  prae- 
sentis  historici    discrimine    statuimus,  quod    in    non- 
nullis  exemplis    inter    se    simillimis    hic    imperfectum 
illic  praesens  historicum  obviam  fit  (cf.  vers.  Amph.  668 
et  Capt.  282  cum  vers.   Most.   11 17,  deinde   Men. 
II 36  cum  vers.   1145).  Hoc   enim  discrimen  non  tam 
ad   rem   ipsam,  quam    ad   rationem  cogitandi  pertinet. 
Nam    Most.     11 17  et   Men.    ii^^   enuntiati    tempo- 
ralis    status    durans   fingitur    intercedente    actione   pri- 
maria:   id  quod  certe  fieri   potest.   (cf.  de  Men.   1145 
p.    54).  Contra  Capt.  282,  Amph.  668,  Men.    u36 
is    qui    loquitur    nihil    exprimere    vult    nisi     actiones 
primariam    et    secundariam    ad    idem    fere    temporis 

spatium  pcrtinere.  * 

Atque  hic  quidem  est  usus  praesentis  historici 
cum  coniunctione  ,quom^  coniuncti.  Aliter  res  se  habet, 
si,  id  quod  fit  paucis  locis  a  Luebberto  pag.  174^ 
178,  i83  allatis,  particulae  ,postquam,  ubi,  ut,  quoniam 
significatione  ^seitdem*-  indutae»  cum  praesenti  histo- 
rico  coniunguntur.  Qua  in  temporali  condicione  actio 
primaria  fit  durante  secundaria :  ex  quo  eflicitur 
praesens  historicum  obtinere  locum  imperfecti,  id  quod 
legi  de  particula   ,quom^  statutae  contrarium  est.  Falso 


1  Vides  quam  et  constanter  et  distincte  Plautus  tempora  adhi- 
beat.  Quod  quo  magis  illustretur,  illud  affero,  ,dum'  signihcatione 
so  lance  als^  indutum  consociari  uno  exemplo  excepto  (Truc.  164) 
cum  perfecto;  contra  ,quom%  si  illa  temporis  <^o^ndicio  subes  , 
semper  coniungi  cum  imperfecto.  Quod  discnmen  hanc  ^^abet  cau- 
sam  quod  per  se  ,quom*  latiore  significatione  est  cum  nihil  de 
accuratiore  temporis  condicione  indicet;  itaque  ad  illam  notionem 
efficiendam  necessario  sibi  assumit  imperfectum ;  contra  particula 
,dum*  adhibita  nulla  obscuritas  oboriri  potest,  etsi  perfectum 
adhibeatur. 

«  Sed  facile  intellegas  ex  exemplis  ipsis  notioni  temporah  ali- 
quid  admixtum  esse  notionis  causalis. 

autem  Luebbertum  iudicasse,  cum  dixit  praesens  histo 
ricum  cum  his   particulis  coniunctum  etiam  pro  per- 
fecto  admitti   posse,   ex   locis    ipsis    clare  perspicitur; 
semper  enim  cognoscitur  status  durans. 

Jam  ut  ad  enuntiata  relativa  transeamus,  primum 
nobis  occurrunt  pauca  exempla,  quae  luculenter  quanta 
cum     arte     Plautus    lemporum    potestates    distinxerit 
nos  docent.    Legitur  Aul.    707:    Indeque  exspectabam 
ubi  auriim  abstrudebat  senex.  Rud.  966:  Furtum  ego 
vidi  qui  faciebat ;   noram  dominum  id  quoi  faciebat. 
Quibuscum   locis  comparandi   sunt   hi  :   Amph.   460: 
Ibo  ad  portum  atque   liaec  ut  facta  sunt    ero  dicam 
meo.  Rud.    121 1:    Eloquere,    ut  haec   res  obtigit    de 
filia,    Atque    m    illis   praecedente    praeterito    sequitur 
imperfectum,  in  his  autem  praecedente  praesenti  sequi- 
tur  perfectum:   quae  temporum   differentia    ex   rerum 
condicione  apta  est.  Nam   illic   is  qui  narrat  animum 
prorsus  in  praeteritum  tempus  remittit  ita,  ut  rem  quasi 
nascentem   et  durantem  videat :   imperfecto  igitur  erat 
locus    concedendus.     His    autem    locis    res    praeterita 
nude   refertur  ad   tempus  praesens,  cui  muneri  susci- 
piendo  aptum  est  perfectum.  Magis  vero  res  iilustratur, 
si  usum  a   classicis   scriptoribus    observatum,    compa- 
ramus.   Nam  haec  enuntiata,  quanquam    sunt  relativa 
vel    comparativa,  tamen  ad   naturam    interrogationum 
obliquarum  tam  prope  accedunt,  ut  deinceps  prorsus  in 
ea  sintconversa.*  More  autemCiceronianopronuntiaren- 
tur  sic :  ego  vidi  qui  faceret,  et :  dicam  quomodo  res 
facta  sit,  Itaque  cum  apud  Plautum  modus  indicativus 
sit  legilimus  contra  atque  apud  scriptores  classicae  aeta- 
tis,  tamen  iam  apud  illum  valet  ea  diligentia  qua  apud 


1  Qua  de  re  conferas  E.  Beckerum,  de  syntaxi  interrogationum 
obliquarum  pag.  3 10,  3 11. 

scriptores  classicos  in   enuntiatis  secundariis   coniunc- 
tivus  perfecti  et  imperfccti  discernuntur. 

lam    ad    alium    usum    transeamus    quo    potissi- 
mum  firma  dicendi  consuetudo  demonstretur.  Est  enim 
quoddam  genus  dicendi    in    quo   imperfectum    semper 
evitetur,  usurpetur   autem   perfectum ;    quod  quale  sit 
ex  exemplis  ipsis  iudicemus.   Merc.   256  :   Postquam 
id    quod    volui,    transegi ,    ibi    ego    conspicor    navem 
ex  Rhodo,    qua  herist    advectus  filius,    Most  :  433: 
Verum  si  posthac  me  pedem    latum    modo    scies  im^ 
posisse    in    undam,    hau    causast ,    illico    quod    nunc 
voluisti  facere   quin  facias    mihi.   Mil.    glor.   6o6  : 
Atque    eadem,    quae    illis  voluisti  facere,  illi  faciunt 
tibi,    Ibid.    1200:    Quod  volui ,   ut  volui,   impetravi. 
Persa  722:  Attat,  oblitus  sum  intus  dudum  edicere, 
quae    volui    edicta.     Pseud.    424:    Quo  commeatum 
volui    in    argentarium   proficisci,    ibi    nunc   mihi  op- 
pido    obsaepta    est    via.  Merc.    94  :    Omnis    ut  volui 
vendidi  ex  sententia.  Men.    364:  Omne  paratumst,  ut 
iussisti,   ut  voluisti.  Mil.  glor.    1220:    Cum  ipso  pol 
sum   locuta,  placide,   dum    lubitumst  mihi,    otio,   meo 
arbitratu,  ut  volui.   Ibid.    1204:    Verum  postremo  ut 
volui    impetravi.    Trin.   827:   Nam  pol  placidum   te 
et  clemmtem   eo  usque  modo,  ut  volui ,   usus  sum   in 
alto.   Pseud.    1269:   Postquam  opus  meum,  ut  volui, 
omne  perpetravi,   hostibus  fugatis,   illos  cubantes  po- 
tantes  amantes  cum  scortis  reliqui.   Cf.    Ter.   Andr. 
841  .•    Et  nescio  qui  tibi  sum   oblitus  hodie    ac  volui 
dicere.   Hanc    autem    speciem    haec  exempla    prae   sc 
ferunt    ut    enuntiato    secundario     aliquod     consilium, 
enuntiato    autem    primario    res    ipsa    ad   quam    tendit 
hoc  consilium  exponatur;   itaque  infinitivus  eius  verbi 
quod    exstat    in    enuntiato    primario  aut  iuxta    ,volui^ 
(voluisti)  positus  est  aut  subintellegendus.  Atque  supra 

vidimus  ,volebam'  poni  saepius,  si  dc  actione  imper- 
fecta  quae  etiam  in  praesentia  duret  agitur;  eis  autcm 
quos  nunc  pertractamus  locis,  haec  est  consue- 
tudo  a  Plauto  quidem  observata,  non  ut  indicetur 
consilium  durare  etiam  in  praesens,  sed  certo  tem- 
poris  momento  captum  iam  desiisse.  Sed  hic  crror 
mihi  refellendus  videtur  ille,  in  his  exemplis  pro  rerum 
condicione  nihil  aliud  nisi  perfectum  poni  posse. 
Terentius  quidem  et  Cicero  etiam  imperfecto  utuntur 
cf.  Tcrent.  Phorm.  7^8:  Offendi  adveniens  quocum 
volebam  et  ut  volebam  conlocatam  gnatam.  Cic.  ad 
Att.    I,    17,  S    I  •    «^^'    tantum   proficiebam     quantum 

volebam. 

Forte  miretur  quis  cur  nusquam  plusquamper- 
fcctum  admissum  sit;  nam  cum  non  status  durans, 
sed  actio  vel  significatio  voluntatis  exprimatur  quae 
praecedit  rei  faciendae,  illis  quidem  locis,  qui  ha- 
bent  in  enuntiato  primario  praesens,  perfectum 
recte  exprimit  actionem  secundariam  praecedentem 
primariac;  at  si  adest  perfectum,  cxspectatur  plusquam- 
perfectum.  Neque  tamen  plusquamperfectum  adhi- 
beri  potest,  quod  in  enuntiato  primario  intellegen- 
dum  est  perfectum  logicum  quod  spectat  ad  tempus 
praesens.  Sic  exempla  Plautina  cum  ratione  conspi- 
rare  videmus.  Quae  cum  ita  sint,  sine  dubio  falso 
coniecit  ,volueram^  Ritschelius  in  versu  qui  legitur 
Pseud.  424:  Qua  in  commeatum  volueram  argenta- 
rium  proficisci,  ibi  nunc  mihi  oppido  obsaepta  est  via. 
Quod  abesse  a  veritate  et  rationes  quas  protulimus 
ct  libri  ipsi  sunt  testes.  Sed  tamen  librorum  lectio, 
quae  est  haec :  qua  in  commeatum  volui  argenta- 
rium  ...  non  plane  ea  de  causa  servanda  est  quod 
claudicat  metrum.  Itaque  cum  Bothio  recte  scribi  puto 
sic :   quo  commeatum  volui  in  argentarium  .  .  .    Con- 

tra  versus  Bacch.  149:  Video  nimio  iam  multo  plus 
quam  volueram  cum  aliis  de  causis  movet  suspicionem 
tum  idcirco  quod  plusquamperfectum  et  a  consuetudine  et 
a  ratione  abhorret.  Summo  igitur  iure  a  Ritschelio  uncis 
inclusus  est.  Aliter  res  se  habet  A  s.  211  :  Quod  ego 
iusseram,  quod  volueram,  de  industria  faciebatis :  quod 
nolebam  ac  votueram^  fugiebatis.  Hoc  quidem  loco 
,volueram^  est  legitimum,  cum  de  re  praeterita  aga- 
tur;  sed  ,nolebam%  quamquam  ratione  defendi  po- 
test,  tamen  repugnat  consuetudini.  Accedit  quod  alii 
aliis  de  causis  hunc  versum  esse  spurium  censent.* 
Haec  igitur  suspicio  iis  rationibus  quae  exposui  confir- 
matur.  Unum  restat  huius  generis  exemplum  quod  accu- 
ratius  pertractandum  puto,  legitur  autem  Poen.  i23o. 
Alii  alia  moliti  sunt  ad  menda  quae  sine  dubio  in  hoc 
versu  delitescunt  tollenda;  neque  tamen  rem  absolverunt. 
Quare  cum  dubitari  possit  vehementer  de  vera  lectione, 
tamen  mihi  liceat  proponere  hanc,  quae  proxime  accedit 
ad  Bothii  lectionem :  Ag.:  Illud  quod  volui.  A  d.  : 
Dice.  Ag.:  Immo  hercle  dixi  quod  volebam.  Locum 
autem  interpretandum  esse  hoc  modo  arbitror.  Agoras- 
tocles  postquam  se  amaturum  esse  Adelphasion  dixit, 
aliquid  ad  hanc  rem  pertinens  addere  vult;  sed  vide- 
licet  quod  dum  loquitur  nihil  iam  sibi  esse  addendum 
intellexit,  haesitat ;  haesitantem  iubet  Adelphasion 
eloqui  quid  velit  :  cui  affirmat  se  iam  dixisse  quid 
facere  vellet.  Jam  apparet  quomodo  illud  ,quod  vole- 
bam^  interpretandum  sit.  Neque  enim  secundum  ratio- 
nem  illorum  locorum  qui  habent  perfectum  sup- 
plendus  est  infinitivus  ,dicere'  (dixi  quod  dicere  vole- 
bam),  sed  ,volebam^  est  referendum  ad  illa  quae  priore 
versu  dicuntur,  amorem  atque  amplexum.  Neque  aliter 

'  Cf.  Langen,  Plaut.  Studien,  p.  9. 

,quod  volebam'-  (=  meine  Absicht)  hoc  loco  usurpatum 
est  quam  in  versu,  quem  exempli  gratia  aifero,  As.  392. 
Licebat  igitur  poetae  eodem  iure  dicere:  ,quod  volo' 
vel  ,quod  est  meum  consilium'.  Contra  perfectum  hoc 
loco  est  procul  habendum,  quod  hoc  quidem  ioco  ali- 
cuius  momenti  est  ut  hoc  prematur,  voluntatem  etiam 
in  praesentia  durare :  quae  minime  est  natura  eorum 
locorum  qui  perfectum  habent. 


CAP.  II. 

De  Plusquamperfecto. 

Plusquamperfectum    primitus,   id  quod  vel  forma 
eius  declaratur,  erat   quasi    imperfectum  quod   quidem 
pertineret  ad  perfectum  logicum,  cum  illud  quod  pro- 
prie  dicitur  imperfectum  spectet    ad  praesens.   Sed   vix 
certum  huius   generis  quod  modo   descripsimus   exem- 
plum  inveni.  Saepissime  enim  adhibetur  sic  plusquam- 
perfectum  ut  significet  aliquam    actionem    ante   aliam 
praeteritam   esse  factam  absolutamque.  Refertur  igitur 
ad  aliud  tempus  praeteritum,  unde  recte  appellari  potest 
tempus  relativum.  Atque  hoc  quidem  in  genere  quae- 
dam  proprietates  possunt  deprehendi.  Satis  creber  est 
ille  usus  in  enuntiatis  primariis,  ut  plusquamperfectum 
perfecto  ad    quod   pertinet    succedat.    Velut   A  s.  449  : 
Quamdudum  tu  advenisti?  Non  hercle  te  provideram. 
Ea   igitur   quae   prius  facta   sunt  posteriore    loco   nar- 
rantur.    Quae  perversio  cum  per  se   ipsa  arguitur  esse 
sermonis  laxioris  dialogique  naturae    deberi   tum    eo, 
quod    apud    eos    scriptores  qui   testes    sunt    sermonis 
cotidiani    potissimum    invenitur,    rarius    autem    apud 

eos,  qui  sedatiore  et  severiore  genere  dicendi  utuntur. 
Cf.  Ter.  Phorm.  6i2-6i3;  Hec.  142;  Cic.  ad 
fam.  V,   2,  8  (dixerat). 

Aliud  est  illud  genus,  ut  dumtaxat  in  enuntiatis 
primariis  plusquamperfectum  perfecto  ad  quod  spectat 
praecedat.  Sufficere  enim  ad  rationem  temporalem  ex- 
primendam  perfectum  videtur.  In  Ciceronis  quidem 
epistulis  illud  genus  frequens  est,  sed  ita  tantum  ad- 
hibetur  plusquamperfectum,  ut,  si  fieret  coniunctio 
hypotactica,  id  enuntiatum  quod  continet  plusquam- 
perfectum  esset  concessivum :  ad  Fam.  XIV,  4,  6: 
Sicca  dixerat  se  meciim  fore ;  sed  Brundisio  disces- 
sit;  ad  Fam.  VII,  5,  i:  Trebatium  cogitaram,.. 
sed  posteaquam...;  ad  Fam.  III,  3,  2 :  ex  litteris 
intellexeram,  permultos  a  te  milites  csse  dimissos;  sed 
mihi  Fabius  demonstravit ,  integrum  militum  nume- 
rum  fuisse.  Cui  simile  unum  inveni  apud  Plautum 
exemplum  vers.  Pseud.  148:  Atque  heri  iam  edi- 
xeram  omnibus  dederamque  suas  provincias :  verum 
ita  vos  perditi  estis...  In  quo  tamen  exemplo  perinde 
atque  in  illis  quae  a  p.  3o  pertractabimus  plusquam- 
perfectum  non  ad  perfectum  sed  ad  praesens  refertur. 
Atque  haec  quidem  species  plane  respondet  ad  sermo- 
nem  cotidianum ;  est  enim  parataxis  adhibita  in  eo 
sententiarum  conexu,  ut  in  genere  minus  laxo  dicendi 
certe  adhiberetur  hypotaxis.  Aliter  res  se  habet,  si  apud 
historicos  plusquamperfectum  perfecto  praecedens 
hanc  habet  vim,  ut  animum  ad  ea  quae  sequuntur 
dirigat.  Velut  Liv.  IV,  47:  Transierat  ex  re  bene 
gesta  superbia  neglegentiaque  ad  Aequos,  quae  in  Ro- 
manis  ducibus  fuerat.  Itaque...  dictator...  iussit. 
Corn.  Nep.  Ages  i,  4:  Eundem  moriens  suum 
esse  dixerat.  Is  de  honore  regni  cum  Agesilao  con- 
tendit.   Quae   ratio  cum  accurate    conexum   rerum  in- 

dicet,    non    est    sermonis  cotidiani    celeriter  leviterque 
currentis.    Et   si    Plautum    perquisiveris,    vix    certum 
huius  usus  occurrit  exemplum.   Inveni  enim  tria,  quae 
tamen   pro  testimoniis   certis   habenda  non  sunt.    Pri- 
mum    exstat    Curc.    644:    Ea  me  spectatum  tulerat 
per    Dionysia.    Postquam    illo    ventumst,    iam,  ut   me 
collocaverat ,  exoritur  ventus  turbo.    Locum   sic  recte 
non  habere  vel  ea  re  ostenditur,  quod  editores  cogente 
contextu    verborum    post   vers.    644    lacunam    statue- 
runt.     Deinde    Men.     692    in    A    sic    exaratum    est: 
aut  plus  aut   minus  quam  opus  fuerat  dicto  (FUER... 
DISO...)    dixeram   controversiam ,    ut   sponsio  fieret 
ille  qui  praedem   dedit.    Locus  tam    mendose  est  tra- 
ditus    ut    omnino   sit  difficile  eum  ad   veram  formam 
redigere.  Sed  hoc  quidem  verisimile  est  non  ,dixeram' 
sed  ,dixi*-  exaratum  fuisse.  Nam  et  Ritschelius  et  Vahle- 
nus  *  et  Teutfelius  2  et  Brixius  ^  ad  accusativum  ,contro- 
versiam'"  addunt  pronomen  ,eamS  quod  certe  sensuflagi- 
tatur.  Quod  pronomen  mihi  optime  ex  lectione  tradita 
elici  posse  sic  videtur,  ut  cum  Vahleno  ,dixi  eam''  cor- 
ruptum    esse    in   ,dixeram'    statuamus.    Denique  vers. 
Aul   3 12,  qui  in  libris  sic  traditur:   Qiiin  ipsi  pridem 
tonsor    unguis    dempserat,    O.    Seyffertus    ante    ^ipsi^* 
inseruit   ,quomV*   Sed  qua  causa  adductus  sit,   quan- 
quam  et  Luebbertus  (p.    7^)  et  Langius   (p.    25,  adn. 
53)  et  Goetzius  eum  sequuntur,   nescio.   Neque   tamen 
ut    falsam    coniecturam    reicere    velim;    comprobatur 
enim    iis    quae    exposui.     Nam    si     particula    ,quom' 


1  In  Mus.  Ren.  XVI,  p.  633. 

2  In  Mus.  Ren.  XXII,  p.  432. 

•  In  appendice  Menaechmorum  critica. 

*  In  Philol.  vol.  25,  p.  442. 

inserta  evadit  coniunctio  hypotactica,  plusquamper- 
fectum  nihil  habet  quod  offendat ;  cf.  etiam  Aul. 
3i6;  Pulmentum  pridem  ei  deripiiit  mihos:  homo 
ad  praetorem  plorabundits  derenit;  ubi  re  in  simil- 
lima  perfectum,  non  plusquamperfectum  adhibita 
parataxi  admittitur. 

lam  pertractandum  est  nobis  genus  dicendi,  quod 
cum  hic  illic  occurrat  apud  scriptores  qui  severiore 
generi  dicendi  utuntur,  tamen  vere  est  sermonis  coti- 
diani  proprium.  Qua  de  re  scripsit  Brehmius,»  neque 
tamen  ita  ut  omnino  ei  assentiri  possim.  Id  enim  ma- 
xime  egit,  ut  demonstraret  quomodo  iam  ab  antiquis- 
sima  aetate  tempora  grammatica  promisscue  usurpata 
essent.  Atque  cum  eam  quam  nunc  pertractabimus 
dictionem  popularem  intellegi  velit,  tamen  unde  haec 
licentia  esset  derivanda  quaerere  omisit.  Quanquam  non 
omni  explicandi  ratione  destituti  sumus,  si  rem  accu- 
ratius  pertractamus.  Atque  primum  quidem  congera- 
mus  exempla  ipsa:  Amph.  383:  M:  Amphitruonis 
te  esse  aiebas  Sosiam.  S:  Peccaveram.  Nam  Amphi- 
truonis  socium  dudum  me  esse  volui  dicere,  Capt. 
309:  Hoc  te  monitum  volueram.  Non  satis  causae 
esse,  cur  cum  Brixio  scribamus  ,voIueram%  ex  iis 
quae  infra  exponemus  cognoscetur.  Curc.  41:  Ph: 
Etiamtu  taces.  P:  Nempe  obloqui  me  iusscras.  Ibid. 
425 :  Quod  istuc  scriptumst,  id  te  vocare  iusseras. 
Mil.  glor.  1346:  P:  Quid  istuc  est  negotii.  P: 
Animus  hanc  modo  reliquerat.  Most.  519:  Th:  Qui- 
cum  istuc  loquere?  Tr :  An  quaeso  tu  appellaveras? 
Ibid.  523:  Quid  modo  igitur?  cur  tanto  opere  ex- 
timuerast    Rud.    707:    D:   Sed  ubi  sunt?   Tr:   Huc 

1  De  laxo  temporum  in  prisca  lingua  laiina  usu.  Gottingae  1877. 

respice.   D:   Optume,  hoc  volueramus.  Ibid.    849:   Is 
dedit    operam    optumam.    Is  nunc  citm  servis  servat : 
ego    mandaveram.    Stich.    5i5:    A:    Cras   apitd  me 
eritis    et    tu    et    ille    cum    vostris    uxoribus.    P:     At 
apud  me  perendie :    nam    ille  heri  me  iam  vocaverat. 
Merc.  698:  Sed  eum  demiror  non  venire  ut  iusseram. 
As.     715 :     Atqite    illa    sibi    quae    hic    iitsserat    mihi 
statuis  supplicasque?    Aul.    635:    At   illitd  qitod  tibi 
abstuleras  cedo.  Ibid.  697:  Strobilum  miror  ubi  sit, 
quem  ego  me  iusseram  hic  opperiri.   Ibid.   766:   //- 
lam  ex  Silvani  loco  quam  abstuleras,  cedo.  Men.  426: 
Pallam   illam  quam  dudum  dederas,   ad  Phrygionem 
ut  deferas.    Ibid.    807:   Quin  etiam   nitnc  habet  pal- 
lam,  pater,  et  spinter,  quod  ad  hanc  detulerat.  Pse  ud. 
638:   Servos  eius,   qui  hinc  a  nobis  est  mercatus  mu- 
lierem,    qiti  argenti  meo  ero  lenoni  quindjcim    dede- 
rat    minas,    quinque    debet?    Accedunt  illi    loci    cre- 
berrimi,    ubi   invenias   ^dixeram**  ratione    pcrfecti    fere, 
ut    nobis    quidem    videtur,     usurpatum.     Quae    cum 
a    Brixio  ad   versum  Capt.    17   adnotata   sint,    super- 
sedeo    hic    proponere.    Atque  si   qualis  sit  ratio  plus- 
quamperfecti   quaerimus,   nobis   sunt  proferenda  haec. 
Quae  enim  ante  haec  a  nobis  pertractata  sunt  exempla, 
id   habebant  commune,   ut   semper  adesset  actio  prae- 
terita,    ante    quam  id  quod     exprimebatur    plusquam- 
perfecto  factum  esset.  Contra   in   his  exemplis  nullum 
adest  perfectum  vel   imperfectum,    ad    quod    sit    plus- 
quamperfectum    referendum.    Quod    ne    Amph.    383 
quidem    fit,    ubi    ,peccaveram-    non    ad    imperfectum 
,aiebam''   referri   potest;  ,peccaveram'  enim   non  prae- 
cedit,  sed  eadem  est  actio  quae  exprimitur  voce  ,aie- 
bat^;    similiter    est    res    comparata  Stich.  25 1  :    Gel : 
Jamne   exta    cocta  sunt?    Quot    agnis  fecerat?    Cr: 
Illa    quidem    nulla    sacruficavit.    Neque    tamen   plus- 

quamperfectum  sine  ratione   ponitur,  quae  est  ex  dia- 
logi  natura  repetenda.   Nam  cum  dialogus  per  tempus 
procedat,    fit    ut  eae   res   quae   priore   aliquo   tempore 
factae   vel    dictae  sunt    sint    praeteritae,    cum    earum 
tempore  posteriore  fit   mentio.   Atque   is   qui  loquitur, 
si    hoc     exprimere    vult     omnino    aliquid    ad    dialo- 
gum   pertinens   esse  praeteritum,    perfecto  utitur   vel, 
quod    p.    10  exposuimus,   praesenti :    sin  autem  expri- 
mendum  est,  aliquid  ab  ea  re  quae   praesens   est  lo- 
quenti   non  proxime  abesse,   sed  alias  ad  dialogi  tem- 
pus  pertinentes  res   esse  interiectas,  quamvis    non  ex- 
pressis    verbis    eo    ipso    loco    commemorentur,    iure 
plusquamperfectum  adhibetur.  Quod  cuiusmodi  situtcla- 
rius  ante  oculos  ponatur,   unum   alterumve  exemplum 
accuratius    si    placet  consideremus.    Most.    519:   An 
qitaeso    tu     appellaveras?     Theopropides     vers.     517 
Tranionem  appellat;  deinde   intercedentibus  iis   verbis 
quae    continentur    vers.    517- 5 19  Tranio  quaerit:    an 
qiiaeso  tii  appellaveras  ?  Tria  igitur  temporis  momenta 
discerni  possunt :   tempus  quo  appellatur  Tranio;  de- 
inde  tempus  in  quod  incidunt  verba  a.  vers.  517  usque 
ad.  V.  519  pertinentia;  denique  tempus  quoTranioTheo- 
propidem  interrogat.  Atque  illa  momenta  cum  ambo  sint 
praeterita,  aherum  alteri  praecedit.    Recte  igitur  priori 
momento  significando   obtigit  plusquamperfectum.   At- 
que     hoc     quidem     loco     quanquam     perfectum     vel 
imperfectum    ad    quod    referatur    plusquamperfectum 
non  adest,  tamen  adest  res  ante  quam  quae  plusquam- 
perfecto  continentur  sint   facta.    Plane   vero  talis   sub- 
intellegenda    est    actio    Mil.    glor.    1346:    P:   Qiiid 
istuc  est  negotii  ?   P :  Animus   hanc  modo  rdiquerat. 
Est    enim    sic    interpretandum,    priusquam    Pyrgopo- 
linices  interrogaverit  quid  esset  negotii,  iam  Philocoma- 
sion   resipivisse.    Itaque  plusquamperfecto  ,reliquerat^ 

exprimitur  animum,  postquam  Philocomasium  reli- 
quisset,  antc  verba  Pyrgopolinicis  rediisse.  Quibus 
expositis  locis  nulla  explicandi  difficultas  remanet  in 
vers.  Amph.  383,  Curc.  41.  Atque  cum  his  locis 
res  plusquamperfecto  narratae  extra  tempus  unius 
scaenae  non  prodeant,  cetera  exempla  partim  ad  partes 
fabulae  priores  spectant,  partim  ad  ea  quae  ante  fabu- 
lam  sunt  facta  atque  longiore  temporis  spatio  remota. 
Neque  igitur  licebat  Hoffmanno  (p.178)  Luebberti  senten- 
tiam  impugnare,  plusquamperfecto  illud  interdum  signi- 
ficari  quod  a  tempore  loquentis  longius  abesset:  nisi 
quod  ea  Luebberti  verba  nihil  inesse  relationis  in  hoc 
plusquamperfecti  genere,  ex  his  quae  exposui  reicienda 
esse  apparet. 

Omnino  autem  illud  perspicitur  plusquamperfecto 
hac  ratione  adhibito  varietatem  orationis  augeri;  dia- 
logum  autem  comoediae  ea  quoque  de  causa  propius 
accedere  ad  sermonem  cotidianum,  quia  in  diverbio 
saepe  aliquid  non  expressis  verbis  indicatum  cogitatione 
supplendum  est,  ex  exemplis  pertractatis  satis  est  de- 
monstratum.* 

Restat  ut  de  quodam  genere  dicendi  agamus,  quod 
cum  ab  aliis  scriptoribus  non  respuatur,  tamen  maxime 
a  Plauto  in  deliciis  habitum  esse  videtur.  Haec  sunt 
exempla:  Cist.  I,  i,  ^3  :  L:  Hanc.  repuli  ad  meretri- 
cium  quaestum  nisi  ut  ne  esurirem.  Sil :  At  satius  fuerat 
eam  viro  dare  nuptum  potius.  Curc.  266:  Namque 
incubare  te  satius  fuerat  Jovi.  Men.  592:  Haut  plus, 
haut  minus  quam  opus  fuerat,  dixi.  Merc.  972: 
Nam  te  istac  aetate  haud  aequom  filio  fuerat  tuo 
adulescenti  amanti  eripere  fiuptam  argento  suo  Stich. 
5 1 2 :  Et  magis  par  fuerat  me  vobis  dare  cenam  ad- 


1  Cf.  etiam  Ter.  Heautontim.  5oo,  660.  Hec.  648. 

vmientibiis.  Trin.   119:    Ei   rci  operam  dare  te  fne- 
rat    aliqiianto    aeqiiiiis,     Curc.    bSy:    Is   priusquam 
moritur   mihi  dedit  tanquam  suo,   ut  aequom  fuerat, 
filio.  Trin.    loScj:  Eae  misere  etiam  ad  parietem   sunt 
fixae    clavis  ferreis,    ubi    malos    mores   adfigi    nimio 
fuerat  aequius.  Cum   sane  mirum  sit,  cur  non  imper- 
fectum  vel   perfectum   positum   sit,    tamen    plusquam- 
perfectum    ratione    non    caret.  Videtur   cnim   condicio 
horum  locorum   aliqua   ex  parte  similis  esse  eis  quos 
p.    1 1    pertractavimus.    Nam   otficium   valet  et  ante  id 
tempus   et  per   id  ubi    exspectetur    actio    ipsa.    Itaque 
ut   illic   ad   condicionem   temporalem  plene   exprimen- 
dam  imperfectum   poni   posse   demonstravimus,    sic  in 
loco  est  hic  plusquamperfectum. 

Venio    nunc    ad     plusquamperfecti     in     enuntiatis 
secundariis  usum.  Atque  primum  quidem  in  enuntiatis 
temporalibus   ea  ratione  utar,    ut,    cum    a   Lucbberto, 
Langio,    Schuberto    iam    pertractata    sint,    ea   tantum 
afferam  quae   sunt    addenda    vel    corrigenda.     Legitur 
Epid.   444:   Atque  haec  stultitiast  me  illi  vitio  vor- 
tere,   egomet  quod  factitavi   in  adulescentia  quom  mi- 
litabam:  pugnis  memorandis   meis  eradicabam    homi- 
jium  aures  quando  occeperam,    Ad   quem    locum    ad- 
notavit    Goetzius:    Vers.   444-441^   ^'^'^^  V^^^   versum 
430  habent  libriy  huc  transposui...  post  ^55  Acidalius; 
quanquam    nondum    omnia    recte    se    habere    concedo; 
an  vetus  additamentum  sunt  vers.  44^-44^  perincom- 
modi?  Ne    ipse  quidem  bene  omnia  inter  se  quadrare 
censeo;    neque    tamen   vers.   442-44«^   sedem  esse  cor- 

ruptelae  puto,  sed  vers.  443-447-  Q"»^  ^"^"^  P^'*^" 
phanes  his  verbis  vim  eorum  quae  antecedunt  atte- 
nuaret?  Deinde  pro  ,atque^  exspectamus  ,sedS  cum 
sequatur  res  praecedenti  opposita.  Denique,  quod 
maxime    ad     propositum    nostrum     peninet,     praeter 

hunc  nullus  apud  priscos  scriptores  latinos  invenitur 
locus  ubi  ^quando"  coniunctum  sit  cum  plusquam- 
perfecto.  Quare  cum  nec  structura  suspicione  libera 
sit  neque  aut  eo  loco  quo  sunt  traditi  aut  alio  ferendi 
sint,  versus  444-447  additamentum  esse  crediderim. 

Deinde  quoniam   ,utV  particulam  temporalem  con- 
stat    cum    apud    alios    scriptores    tum    apud  Plautum, 
nisi     repetitio    subest,     plerumque   trahere    perfectum, 
etsi  actio  secundaria  ante  actionem  primariam  absoluta 
sit,    ii    loci    ubi    exhibeatur    plusquamperfectum    suam 
sibi    explicandi  raiionem   poscunt.     Restant   autem  se- 
clusis      iis       quibus      continetur     repetitio      quattuor 
loci.      In     quibus     quam     habeat    plusquamperfectum 
causam    alii     aliter    opinati    sunt.     Atque    Luebbertus 
quidem    i^p.    184)    nihil    attulit    quod    valeret    ad    rem 
bene    expediendam.     Deinde    Langias    censet    (p.    24) 
plusquamperfectum    effectum    esse    particuHs    ,dudum'' 
et   ,pridem%  sed  nihilominus   concedit  aHis  locis    usi- 
tatius  esse   perfectum.    Postremo    Schubertus    ad    rem 
iUustrandam   (p.    14)  quaedam   protuHt:    Die  Verglei- 
chung  mit  der  Stelle  Most.  484  lehrt  un^weifelhaft 
dass   an  diesen    Stellen   in    dem    Sat:^e   mit   ,ut*  das 
Plusquamperfectum  geset^t  ist,  iveil  es  einem  ^weiten 
neben   ihm  stehenden  Zeitsat\e  subordinirt  ist...    Das 
Plusquamperfectum  be^eichnet  hier  also  eine  Zeit,  die 
der    von    dem    \weiten     Temporalsat\e    in    der    Ver- 
gangenheit    bestimmten    Zeitlage    vorausgeht.     Quod 
ut    sane     concedi     potest     Men.    63    et   Most.    484, 
ita  minus   quadrat   ad   vers.  Curc.    646,    plane    vero 
haec  explicandi  ratio  est   removenda  a   versu  Bacch. 
957.    Cum    igitur  de   vers.   Men.   63  et   Most.   484 
eandem   sequar   sententiam   atque  Schubertus,  in  vers. 
Curc.   646  ea  accuratius  enuntiatorum  coniunctio  est 
statuenda,    de    qua   agit  Naegelsbachius  (Lat.    StiHstik 

§   149)-  Rectius  igitur  Men.   63,  Most.   484,  Curc. 
646   ea   plusquamperfecti    causa   indicatur    ut    omnino 
varietas  condicionum  quae   inter   enuntiata    secundana 
intercedunt  hoc  modo  cognoscatur.   Deinde  cum  legatur 
Bacch.  957:   Nam  dudum  primo  ut  dixeram  menda- 
cium,  et  de  hospite  et  de  auro  et  de  lembo,  ibi  signum 
ex  arce  iam  abstuli,  unum  tantum  occurrit  enuntiatum 
secundarium   ita,   ut  illa  vis  hoc  quidem  loco  in  plus- 
quamperfecto    inesse    non    possit.     Atque    Luebbertus 
quidem  censet  p.    184  ita:    Ein  eigenthumlicher  Fall 
ist  Bacch.  gS-j,  wo  ,ut*  dadurch  dass  beieichnet  und 
den   Inhalt    des    Factums    im    Hauptsat^e    ausdriickt. 
Langius  similem  in  modum  (p.  24,  adn.  52)  credebat 
hoc    loco    temporis    aequalitatem    describi.     Atque    si 
respuitur  plusquamperfectum  tum  cum  actio  secundaria 
praecedit  primariae,  quanto  magis  hoc  cst  exspectan- 
dum  ubi  adest  plena  temporum  aequalitas.  Quare  cum 
illorum  sententia  sit  reicienda,  plusquamperfectum  hoc 
loco    ea    de    causa    esse    positum    credendum    est,    ut 
temporis  discrimen,   quamvis  sit    parvum,   clare  indi- 
cetur.    (Kaum    gesagt,  da  nahm   ich  auch  schon   das 
Bild    von    der    Burg.)    Hanc    rationem    si    statuimus, 
orationem  multo  efficaciorem  fieri  puto  quam  si  plena 
temporis  aequalitate  statuta  vertimus:    indem   ich   die 
Luge  sagte,   nahm   ich  das   Bild   weg. 

In  enuntiatis  relativis  plusquamperfectum  eodem 
modo  adhiberi  posse  atque  in  enuntiatis  primariis, 
iam  supra  vidimus.  Sunt  porro  enuntiatorum  relati- 
vorum  exempla,  ubi  cum  plusquamperfectum  poni 
par  esse  putes,  tamen  perfectum  inveniatur:  Capt.  142  : 
Tum  denique  homines  nostra  intellegimus  bona,  quom 
quae  in  potestate  habuimus  amisimus.  C  u  r  c.  600 : 
Quam  habui,  absumpsi  celeriter.  M  o  s  t.  3 1 5  :  Nam  illi, 
ubi  fui,  inde  effugi  foras.   Pseud.  72  :  Haec  quae  ego 

conscripsi,  ut  scires  curavi  omnia.  Trin.  i36:  Incon- 
ciliastin  eum  qui  mandatust  tibi?  Ille  qui  mandavit, 
exturbasti  ex  aedibus?  Truc.  235:  Is  amatur  apud 
nos  qui  quid  dedit  oblitust  datum.  Cist.  II,  III,  67: 
Medioxumam  quam  duxit  uxorem,  ex  ea  gnata  est 
haec  virgo.  Illud  autem  omnibus  his  enuntiatis  rela- 
tivis  commune  est  quod  nullo  alio  munere  funguntur, 
nisi  ut  substantivi  vel  adiectivi  vices  agant.  Ad  quae 
cum  minus  ratio  relatioque  plusquamperfecto  expressa, 
quae  potius  verbi  est  propria,  pertineat,  perfectum 
prorsus  sufficit.  Accedit  in  omnibus  praeter  Most. 
3i3  et  Trin.  i36  ea  perfecti  causa  quod  in  enuntiato 
primario  exstat  perfectum  logicum,  quod  ad  tempus 
praesens   plane   pertineat. 

Adiungatur  hoc  loco  enuntiatum  comparativum  in 
quo  imperfectum  pro  plusquamperfecto  substitutum 
videtur  Merc.  216:  Quin  quicque  ut  dicebam,  mihi 
credebat;  praecedit  enim  ,dicere'  ,credendo'.  Sed  causa 
imperfecti  intellegitur,  si  quae  sunt  de  verbis  dicendi 
p.    i8l    sq.    exposita  conferas. 


CAP.  III. 

De  Futuris. 

Quo  longius  usque  ad  primordia  linguae  latinae 
recedimus,  eo  magis  futurum  neque  specie  neque 
usu  sui  esse  iuris,  sed  ex  aliis  verbi  formis  esse  deri- 
vatum  anissimeque  suspensum  perspici  licet.  Hae  autem 
sunt  praesens  tempus  vel,  quod  ad  futurum  exactum 
pertinet,  perfectum,  atque  modus  coniunctivus.  Atque 
usus  quidem  cognatio  sane  repetenda  maximam  partem 
ex  similitudine  formarum   est:   quae    quomodo  fierent 


—    38    — 

cum  Westphalius*  copiose  disseruerit,  haec  cura  iam 
ad  me  non  pertinet.  Unum  illud  hoc  loco  proferen- 
dum  est  et  futurum  et  coniunctivum  ex  stirpe  prae- 
sentis  esse  ducta;  deinde  futurum  eorum  verborum 
quae  more  grammaticorum  coniugationibus  III  et  IV 
anribuuntur,  conflatum  esse  ex  coniunctivo  et  ex  eo 
modo  qui  cum  illo  in  unum  confluxit,  optativo. 
Etiam  fieri  interdum  addendum  est  ut  futuri  notio 
non  simplici  futuri  forma  exprimatur,  sed  quadam 
cum  vi  singulari  ampliore  genere  dicendi.  Quod  sine 
dubio  e  sermone  cotidiano  depromptum  genus  ita  est 
comparatum,  ut  quaedam  verba  quorum  potestas  initio 
quidem  fuerit  absoluta,  abeant  plane  in  genus  verborum 
auxiliarium  sibique  assumant  ad  sensum  integrum  as- 
sequendum  infmitivum  vel  participium  vel  supinum 
eius  verbi  quod  indicet  actionem  ipsam.  Sunt  quae- 
dam  de  hac  re  disputata  a  Brixio  et  a  Langeno  in 
adnotationibus  ad  Capt.  345.  Nescio  an  eodem  spec- 
tent  Most.  Siy:  Nunc  commissatnm  ibo  ad  Philola- 
chem.  Ibid.  566:  Sed  occiipabo  adire.  Utrubique 
verbum  finitum  cum  suam  peculiarem  exhibeat  no- 
tionem,  tamen  alia  ex  ratione  similiter  verbis  auxilia- 
ribus  usurpatur;  significat  enim  rationem  temporalem 
actionis  ipsius  ad  futurum  pertinere.  Haec  nosse  hoc 
quidem    loco    de    futuro  conformando  necesse  censui. 

Perspecta  autem  ratione  futuri  formandi  consen- 
taneum  est  nos  rem  ita  amplecti,  ut  primum  quae 
rationes  inter  futurum  et  praesens,  deinde  quae  in- 
tercedant   inter  futurum  et    coniunctivum    exponamus. 

Aggredimur  eum  locum  pertractandum  ubi  maxime 
in  sermone  Plauti  eluceat  sollertia  quaedam ;  apud  quem 

1  Die   Verbalflexion    der  lateinischen   Sprache  (lenae    1873) 
a  pag.  1 13. 

syntaxeos  leges  semper  rerum  narrandarum  condicioni 
aptae  sunt.    Deinde   apparet  interdum,    ut   ita    dicam, 
maior  formarum  verbi  vis;  nam  cum  is  qui  cogitationes 
sententiasque    lente   perpcnsas  pronuntiat,    multis  par- 
ticulis    adhibitis    indicat    quae    condiciones    inter    rcs 
narrandas    intercedant,   Plautus   muhifariam  particula- 
rum    vim    in  verbi  formas  ipsas  transtulit;    qua  arte 
quantopere    augeatur    vigor    orationis  neminem    fugiet 
qui  vel  obiter  has  res  tetigerit.  Sed  singula  videamus. 
Primum    praesens    in    usu    est    pro   futuro    tum  cum 
satis    dilucide    alio    modo    indicatur    rem    ad    tempus 
futurum  pertinere.    Adverbio  ,cras'  indicatur  ratio  tem- 
poralis    Pseud.    60:    Cras  ea   qiiidem    siint.     Etiam 
eo  loco  qui    legitur    Poen.    l^h:    Qiiando    illi    apud 
me  mecum  caput  et  corpus  copulas  ?  ipso  contextu  ver- 
borum   dubitare   vetamur,    quin  vis  futura  contineatur 
hoc  loco;    nam   cum   per   se  vix  de   alio   tempore  co- 
gitari   possit,   tum  sequuntur  vers.  344:    Qiio  die   Or- 
cus  Acherunte  mortuos  amiserit.  Neque  multum  differt 
ab  hoc  genere    Cist.    II,   III,   85:    Ibo  domum  atque 
ad  parentes  reduco  Silenium.    Cf.   Ter.   Andr.    594: 
Ibo  atque  renuntio.  Eunuch.  493:    Simul  imperabo  : 
post  huc  continuo  exeo.  Quibus  locis  comparatis  Poe  n. 
343  lectionem  codicum  EI,  quam  comprobat  Ussingius, 
non   tanti   momenti  esse  censeo,    ut    scribamus   ,redu- 
cam'  contra  lectionem  codicis  B.    In  his  enim  exemplis 
ex  futuro  praecedente  ,ibo'  colligi    potest   etiam   prae- 
sens  ad  futurum  tempus  esse  referendum.  Item  Truc. 
418:    Ubi  illud  quae  volo  habebo  ab   illo,  facile   inve- 
nio  quomodo  discoi\iiam  et  divortium  inter  nos  pai^em. 
S  t  i  c  h.  623  :  Deos  salutabo  modo:  poste  ad  te  continuo 
transeo,    Paullo    aliter    est  ratio  praesentis,   si  pro  fu- 
turo  in  interrogationibus  substitutum  indicat  quandam 
festinationem,    ita   ut  eas   res  quae   re  vera  sint  futu- 

rae  cogitemus  praesentes.  Interdum  etiam  fit  ut  in- 
sit  vis  minandi.  Atque  primum  quidem  haud  paucis 
locis  celeritas  notatur  adverbio  adiecto.  Adverbium 
autem  ,mox'  invenitur  his  locis :  As.  449:  Quam  mox 
mihi  das  operam?  C  a  s.  616:  Quam  mox  re- 
creas  me?  Men,  i56:  Quam  mox  incendo  rogum? 
Mil.  glor.  1406:  Quam  mox  seco?  Rud.  1412: 
Quam  mox  mihi  argentum  f^edditur?  Bacch.  776: 
Quam  mox  navigo  in  Ephesum?  Ibid.  880:  Quam 
mox  dico:  ^dabo'?  Mihi  quidem  pro  certo  statuendum 
videtur  a  voce  ^quam*"  enuntiatum  primarium  inci- 
pere,  cum  comparatis  maxime  exemplis  iam  a  nobis 
pertractatis  iubeamur  statuere  Nicobolum  quaerere  num 
quid  mox  futurum  sit,  ita  ut  ,quam^  sit  adverbium 
interrogativum.  Particula  ,iam'  praecedit  his  locis: 
Curc.  i32:  Jamne  ego  dico?  Pseud.  379:  Jamne 
abis?  Itaque  fit  ut  saepe  quoque  particula  ,etiamS 
quippe  quae  composita  sit  ex  ,et''  atque  ^iam',  simi- 
lem  in  modum  usu  veniat.  Quam  rem  illustraverunt 
Langenus  (p.  160)  et  Beckerus  (p.  177).  Quibus  cum 
in  universum  assentiar,  tamen  nonnulla  sunt  addenda 
vel  corrigenda.  Atque  recte  quidem  Langenus  et  Be- 
ckerus  interrogationem  interdum  paene  assequi  vim 
adhortationis  exposuerunt,  nec  non  hoc  Langeno  est 
concedendum  particulam  ,etiam%  nisi  sit  significatione 
,auchS  ,sogar'  induta,  alienam  esse  ab  imperativo 
(p.  160);  at  significatione  ,sofort''  indutam  semper 
habere  indicativum  praesentis.  Quod  cum  sit  verum, 
tamen  non  est,  cur  vers.  Bacch.  1188:  Etiam  tu 
homo  nihili,  quod  di  dant  boni  cave  culpa  tua  amissis 
pro  ,etiam'  scribatur  ,sed  iam^  Nicobolus  enim  cum 
vers.  1187  ^ixi^  se  malle  illos  ulcisci  ambo,  eum 
se  praebuit  qui  alios  malo  afficere  vellet;  sed  Phiio- 
xenus  Nicobulo,  ut  prudenter  ageret,  non  solum  ut  ab 


\\ 

illo  consilio  recederet  suasit,  sed  etiam  cavendum  illi 
esse  censuit,  ne  ipse  malum  acciperet:  ex  quo  intel- 
legitur  ,etiam'  esse  hoc  loco  id  quod  nos  vertimus 
,auchS  ,sogar'.  Itaque  reiecta  illa  coniectura  prorsus 
in    librorum  memoria  acquiesci   posse  censeo. 

Accedunt    ea    exempla,  quae    cum   particula   quae 
quidem  notionem  habeat  celeritatis  insignita  non  sint, 
tamen  ob  eandem  causam  praesens  locum  futuri  obtinere 
satis  dilucide  comprobent.  Atque  primum  quidem,  quod 
sciam,   futurum   nunquam  admissum   est  in    interroga- 
tionibus   bimembribus,    speciem    festinationis    prae    se 
ferentibus.  Quos  inveni,  loci  omnes,  etsi   agitur  de  re 
futura,  praesens  exhibent  :   Aul.   660:   Abin  an  non? 
Cas.    3oi  :    Compressan    palma    an   porrecta  ferio? 
Capt.  846  :  Juben  an  non  iubes?  Curc.  566:  Reddin 
an  non    virginem?    Mil.    glor.    449:    Mittis  an  me 
non   mittis?  Ibid.    1424:    Verberone  etiam    an   eum 
amittis?  Persa  332:    Tacen  an  non   taces?  Pseud. 
1246:  Pedes  statis  an  non?  Rud.    1399:    Tacen    an 
non?  Truc.  ^55  :  Redis  an  non  redis?  Ibid.    825  : 
Dicin  an   non?  Bis  inveni  coniugationem   periphrasti- 
cam:  Stich.  265:   Iturus  an  non?  Truc.   prol.  4: 
Daturin  estis  an  non?  Nullum   autem  exemplum   in- 
veni  futuri.    Ex  qua   exemplorum    ratione   colligi    licet 
quid  sit  iudicandum   de   versu  Aul.  4^1:   Volo  scire : 
sinan  an    ?ion   sinas    jios  coquere    hanc   cenam !    Con- 
iunctivu^ferri  non  posse  ostendit    Beckerus   (p.    159); 
futurum  non  posse  ex  iis  apparet   quae  exposui.  Scri- 
bendum  igitur  est  :  Sinin  an  non  sinis?  Deinde  saepe 
in  interrogationibus    simplicibus    praesens    pro    futuro 
celeritatis  significandae  causa  admittitur:  Amph.  568: 
Abin  ex  conspectu   meo?  Ibid.  857:  Abin  hanc  a  me 
dignus  domino  servos?  As.  712:    Quoniam  ambo,    ut 
est  lubitum,  nos  delusistis,  datisne  argentum?  Curc. 

3 1 1  :  Daiin  isti  sellam  iibi  assidat  cito  et  aequalem 
cum  aqua?  properatin  ocius?  As.  -jbb  :  Addone  id? 
Aul.  660:  Fugin  ab  oculis?  Curc.  674:  Spondesne, 
miles,  mihi  hanc  uxorem?  Truc.  63 1  :  Datin  soleas 
atque  me  intro  actutum  ducitis?^  Most.  774:  Fr,  Eon? 
voco  huc  hominem?  S,  Voca.  Ibid.  7^4:  Non  taces? 
As.  93i;  Ciirc.  712.  Most.  602:  Cedo  faenus,  redde 
faenus,  faenus  reddite.  Daturin  estis  faenus  actutum 
mihi?  Hoc  daturne  faenus?  Vide  qua  ratione  Plautus 
vim  orationis  sensim  auxerit,  temporibus  hoc  modo  ad- 
hibitis,  ut  magis  magisque  instare  danistam  sentiamus. 
Epid.  157:  Qiiid  hic  nunc  agimus?  Men.  649:  Qiiid 
agimus?  Most.  398:  Quid  ago?  In  codicibus  exara- 
tum  est  ,quid  agam';  sed  recte  vel  inde  a  Lambino 
editores  scripserunt  ,quid  ago'  ?  Neque  enim,  si  di- 
xisset  Philolaches  ,quid  agamS  iHud  ^accubas*-  quod 
respondet  Tranio  explicari  posset.  Itaque  res  sic  se 
habet,  ut  Philolaches  verbis  ,quid  ago^  interrogationem 
deliberativam  ad  futurum  pertinentem  intellegi  velit ; 
at  Tranio,  qui  ludibrio  habet  Philolachem,  sic  respondet 
quasi  ,quid  ago^  vulgarem  propriamque  praesentis 
notionem   exhibeat. 

Hic  usus  praesentis  pro  futuro  ad  celeritatem 
significandam  substituti  omnino  apud  eos  scriptores 
occurrit  qui  sermone  cotidiano  utuntur,  etsi  non  ita 
crebro  hoc  fit  apud  illos  ut  apud  Plautum.  Andr.  33^: 
Fugin  an  non  ?  I  b  i  d.  49 1 :  Credone  ?  A  d  e  I  p  h.  55o  : 
Etiam  taces?  Cic.  ad.  Att.  XIII,  3o :  Advolone  an 
maneo?  Cat.  I,  i  :  Qiioi  dono  lepidum  novom  libellum? 

Ex  omnibus  his  exemplis  colligitur  aliquid  imperii 
vel  minarum  inesse,  si  quidem  altera  occurrit  persona ; 
at   si   prima   exhibetur,   praesens   est    substitutum    pro 


1  Cf.  Seyfferti  Stud.  plaut.  p.  3i. 

futuro  deliberativo.^  Recte  autemhoc  genusdicendi  com- 
paratur  cum  praesenti  historico,  cum  mroque  oratio 
fiat  quasi  fervidior  alacriorque.  Praestat  igitur,  cum 
hoc  quod  nunc  pertractavimus  genus  non  inveniatur 
apud  cos  scriptores  qui  sermonem  litteris  excultum 
exhibent,2   hac  quidem   in   re  sermo   cotidianus   varie- 

tate  ac  vi. 

lam   alia  praesentis   pro   futuro  admissi  ratio    ad- 
denda   est.    Nam  praesens    quoniam    admitti    videmus, 
cum    non    certum    actionis    momentum    intellegendum 
est,  sed  omnino  status  condlcioque  in  qua  quis  postquam 
fecit  aliquid  diutius  versetur,  saepius  etiam  pro  futuro 
sic    substituitur.     Exempla    iudicio    eorum    qui   legunt 
subiciamus.    Aul.    289:   5.    Sed   erus    nuptias   meus 
hodie  faciet.  A.  Qiioius  diicit  /ilia?n?  ,Fac'iQs'  significat 
actionem  certo  temporis    momento    faciendam,    ,ducit^ 
autem   quanquam  non  minus  per   se  quam    Jaciet^    ad 
futurum  pertinet,  tamen   indicat  eum  qui  quaerit  ma- 
gis  rationem  habere  condicionis,  quae  est  sponsi,  quam 
illius   certae  ducendi   actionis.  Capt.   481  :    Ubi   cena- 
mus   hodie?  (=  ubi  est  locus,  qup  hodie  cenabimus), 
Stich.    430:    Ubi    cenas  hodie?  Tvuc.   35^:   Hicine 
hodie  cenas,  salvus  quom  advenis?  P^eud.  83:   Isto- 
cine  pacto  me  iuvas?  (=  eane  omnino  ratio  inter  nos  in- 
tercedit,   ut  cum    res  poscet  adiuves  me?)    P.  Do   td 
quod  mihi  est   (=  Is  sum  qui  demj.    Ibid.    1014:  At 
negabas  daturum  esse    te    mihi :  tamen  das?  Merc. 
440:  L.  Non  cenium    datur.    A  s.    410:   L.  Non    eo. 
M.   Non  eis?  Multo  hoc  fortius,  ut  mihi   quidem  vi- 


1  Cf.  pag.  70. 

2  Si  invenimus  apud  Vergilium  Aen.  4,  534 :  ,quid  agimus^ 
vix  hoc  est  repetitum  ex  sermone  cotidiano,  sed  ex  poetico  cogita- 
tionis  vigore,  quo  futura  ut  praesentia  fingantur. 

detur,  hoc  dictum  est,  atque  ut  ita  dicam  absolutius 
quam  ,non  iboS  Cf.  Ter.  Andr.  32 1  :  Hodie  uxo- 
rem  ducis?  Ibid.  352:  Non  dat  tibi  uxorem. 

Satis  igitur  certis  rationibus  praesens  partes  futuri 
apud  Piautum  suscipit.  Quod  quo  dilucidius  fiat,  de 
quodam  genere  dicendi  pauca  sunt  afFerenda,  in  quo 
nunquam  praesens  pro  futuro  admittatur.  Certa  enim 
lege  futuro  tum  utitur  Plautus,  cum  is  qui  loquitur 
indicat  se  iam  aliquid  facturum  vel  dicturum  esse. 
Huius  generis,  quod  cum  medio  in  diverbio  tum 
maxime  in  clausula  scenarum  usu  venit,  unum 
alterumve  exemplum  afferre  sufficiet.  Pseud.  414: 
Nuuc  huc  concedam,  ut  horum  sej^monem  legam. 
Poen.  900:  Hos  percontabor.^  Recte  autem  hoc  futu- 
rum  appellari  potest  voluntativum,  quod  eius  qui  loqui- 
tur  voluntas  indicatur.  Itaque  intellegitur  Plautum 
quam  distinctissime  uii  opibus  ab  lingua  praebitis 
ad  res  commode  exprimendas;  neque  enim  praesens 
notioni  voluntativae  recte  indicandae  sufficeret. 

Sed  cum  statuerimus  hoc  in  genere  dicendi  con- 
stanter  futurum  adhiberi,  nostrum  est  ea  quae  repu- 
gnare  videntur  exempla  accuratius  pertractare.  Primum 
huc  pertinent  Amph.  1 143  :  Ego  in  caelum  migro. 
Praesens  recte  ponitur;  nam  cum  ita  loquitur  Jupiter, 
iam  in  caelum  migrare  coepit.  Ibid.  1145:  Ibo  ad 
uxorem  intro:  missum  facio  Tiresiam  senem.  ,Mis- 
sum  facio-  per  se  sane  significare  potest  aut  ,dimittere* 
aut  ,neglegere^;  quod  si  illa  notio  esset  statuenda,  res 
esset  futura  intercederetque  demum  cum  ivisset  ad 
uxorem;  sed  et  sensus  et  grammatica  ratio  iubent  nos 
hoc  de  Tiresiae  ratione  non  habenda  intellegere  :  quae 


»  Senecae  hoc  genus  dicendi  in  clausulis  quidem  fabularum  est 
ignotum. 

actio  sine  dubio  ad  praesens  tempus  pertinet.  Similiter 
in    verbis    eundi    et  sequendi    si  id   exprimendum  est 
aliquem  iam  coepisse  ire  vel  sequi,  dum  harum  rerum 
fit    mentio,  praesens    adhibetur  As.    SyS  :    Ego    abeo. 
Amph.  455:  Abeo  potius.  Aul.  809:  Jam  te  sequor. 
Sin  autem,  quod   non   multum  differt,  premendum  est 
actionem  prorsus  esse  futuram,  hoc  tempus  usurpatur. 
Amph.    55o  :   Ibo    et   Mercurium    subsequar.    Neque 
discrepat  locus  Men.  43  :  Ne  mox  errefis,   iam  nunc 
praedico     prius :    Idemst     ambobus     nomen    genuinis 
fratribus.    Hoc    enim    loco    si    pro    parataxi    adhibita 
esset  hypotaxis,   quod  est  vulgare,  sic  legerctur  :  Nunc 
praedico    idem    csse    nomen    ambobus  frairibus.    Ex 
quo  clare   cognoscitur   futuro  nullum  locum  esse  con- 
cedendum.    Paullo   aliter    res    se    habet    Poen.    427  : 
Fugio.     Nam    quamquam     is    qui    sic    loquitur    non- 
dum  fugit,  tamen  praesenti  adhibito  id  efficit,  ut  is  qui 
eum  iubet  fugere  potius  se  iam  hoc  facere   credat.  In- 
est  igitur  in  praesenti  abhibito  fraus  quaedam. 

Minime  vero  in  Holtzii  sententiam  ire  possum,  qui 
plaudente  Draegero  praesens  ,fateor%  quod  satis  saepe 
apud  Plautum  invenitur,  usurpatum  esse  pro  ^fatebor*- 
futuro  statuerit.    Equidem  perlustratis    exemplis  quae 
ab   Holtzio   collecta    sunt   p.    68,    nullam    vim  futuri 
deprehendere  potui.    Nam   aut   in   verbo   fatendi    ipso 
inest  confessio,   aut  in   accusativo  cum   infinitivo  pen- 
dente  ex  verbo  fatendi.  Et  ne  ea  quidem  exempla  quae 
exstant  Merc.  982  :  Fateor,  deliqui  profecto.    Persa 
-•34  :  Fateor,  habeo  gratiam   ab  hac  lege   abhorrent ; 
est  enim   admissa    perinde    atque    Men.  ^3  parataxis 
pro    hypotaxi,     quae     est    legitima    fateor    me    deli- 
quisse :     quod    si    exstaret,    nemo    de    futura    notione 
cogitaret.    Sed    restat    unus    locus,     ubi    traditum    est 
futurum.    Rud.   284:    Am.    Veneris  fanum   hocest? 

Sa, :  Fatebor :  ego  huius  clueo  fani  sacerdos.  Plxcusa- 
tionem  suam  habet  hoc  loco  futurum;  nam  sacerdos 
cum  dixit  ,fatebor%  nullam  confessionem  in  verbo 
fatendi  ipso  inesse  vult :  immo  cum  maxime  id  agat, 
ut,  quae  sequuntur,  animo  attento  percipiantur,  futuro 
verbi  fatendi  hoc  loco  admisso  hoc  exprimi  vult  iam 
sequi  illud  :  ego  huius  clueo  fani  sacerdos,  Simili  con- 
silio  usurpatum  invenies  futurum  ,fatebor^  apud  Ver- 
gilium,  eclog.  I,  32:  Namque  fatebor  enim,  dum  me 
Galatea  tenebat,  nec  spes  libertatis  erat  nec  cura  po- 
culi....  Neque  Propert.  III  24,  12  singulare  quidquam 
in  futuro  inest;  referendum  enim  est  ad  ea  maxime 
quae  sequuntur  inde  a.  v.  i3.  His  expositis  apparet 
quid  sit  iudicandum  de  versu  Mil.  glor.  554;  S. 
Fateor.  P.  Quidni  fateare,  ego  quod  viderim.  Scripsit 
Ritschelius  duce  Hermanno  ,Fatebor\  Quas  supra  attu- 
limus  futuri  causas,  earum  nulla  hoc  loco  valet;  neque 
persona  mutata  offendi  potest,  quod  caesura  intercedit. 
Quae  cum  ita  sint,  acquiescendum  mihi  videtur  in 
tradita  librorum  lectione. 

lam  transeamus  ad  futuri  usum  memorabilem  eum 
ut  pro  praesenti  usurpatum  videatur.  Simili  enim  modo 
atque  imperfectum  futurum  usurpari  potest,  si  qua 
res,  quae  per  se  latius  valeat  atque  certi  temporis 
notione  exsoluta  sit,  ita  ut  praesens  sit  tempus  legi- 
timum,  ad  actionem  refertur  vel  ad  certum  temporis 
momentum  futurum.  Est  igitur  quaedam  temporum 
assimilatio,  quae  potissimum  in  excitatiore  genere  di- 
cendi  locum  habet.^  Ad  quam  rationem  haec  revo- 
camus  exempla:  Curc.  493  :  Alque  ego  commemi- 
nisse  haec  volam  te.  Videtur  hoc  loco  ea  de  causa 
fuiurum  positum  esse,  ut  ,voIam%  quanquam  voluntas 

1  Cf.  pag.  i3. 

etiam    in    praesentia   est,   relatum    sit    ad   ,commemi- 
nisse^  quae  actio  hoc    loco    est  futura.    Simlliter    res 
se  habet   Bacch.   SSg  ;   Ab  eo  licebit  quamvis  subito 
sumere.    Mil.    glor.   3^5  :   Narrandum  ego  istuc  mi- 
liti  censebo.  Consilium   eius  qui    loquitur  sane  et  ad 
praesens  et  ad  futurum  tempus  pertinet,   nisi   quod   ad 
futurum    accuratius   refertur   momcntum   quo   tit    nar- 
ratio.   Cf.    Horat.   Ep.    I,    14,   44i  ^bi  ,censebo^   artis- 
sime    refertur   ad    unum    quodque    quod  futurum    est 
exemplum.  Neque  minus  memorabile  exstat  exemplum 
M  i  1.  g  I  o  r.  638  :   Plus  dabo  qnam  praedicabo  ex  me 
venustatis    tibi.    Certe    vix    moveretur    disputatio,    si 
pro  ,praedicabo^  legeretur  ,praedicaviS  vel  quod  genus 
dicendi  pro  illo  substitui  licere  pag.  19  vidimus,  ,prae- 
dico^  Qualia  praesentia  quoniam  eam  rationem  habere 
perspeximus,    ut    non   solum  actionem  certo  temporis 
momento  factam  indicent,  sed  etiam   condicionem  du- 
rantem,    etiam   hoc   loco   praedicatio    non    ad    certum 
momentum,   sed   ad   genus   loquendi   quod    est  militis 
grandiloqui  spectat.  Quod  cum  ita  sit,  nemo  mirabitur, 
si  pro  praesenti  generatim  usurpato  respecta  illa  attrac- 
tionis   lege    Plautus    fuiurum    ad    similitudinem   vocis 
,dabo^  ponit.    Similis    quidem    attractio    apud  Teren- 
tium  mihi  non  occurrit. 

His  exemplis  adiungenda  sunt  simillima,  quae 
tamen  singulare  quoddam  habeant.  T  r  i  n.  6o5  :  Non  cre- 
dibile  dices.  Non  modo  intellegitur  actio  dicendi  sim- 
plex,  sed  omnino  sententia  durans,  quae  quidem  semel 
expressa  sit  verbis.  Futurum  autem  Plautus  cum  ad- 
misit  accuratius,  dicendi  actionem  referri  voluit  ad  id 
momentum,  ubi  utrum  Stasimi  sententia  vera  esset 
necne  cognosci  posset.  Simile  temporis  momentum  est 
subintellegendum  Merc.  399  :  Horunc  illa  nihilum 
quicquam  facere  poterit  admodum.  Persa  645  :   Haec 

erit  bono  genere  nata,  Verterunt  nonnulli  recte  quidem 
sic:  es  wird  sich  zeigen,  dass  sie  aus  gutem  Geschlechte 
stammt.  Pseud.  677  :  Pr^ofecto  hoc  sic  erit.  Talia 
futura  facile  speciem  opinionis  incertae  praebere  pos- 
sunt,  neque  id  mirum;  quaecunque  enim  sunt  futura, 
eadem  minus  sunt  certa  quam  praesentia. 

lam  ut  ad  futuri  in  enuntiatis  temporalibus  usum 
transeamus,  Langius  pag.  28  falso  mihi  censuisse  vi- 
detur,  ,dum^  particulam  notione  ,so  lange  als'  semper 
cum  futuro  associari  in  futura  rerum  condicione.  Licet 
omittantur  ad  hanc  sententiam  refellendam  loci  hi: 
Curc.  57  :  At  illa  est  pudica  neque  diim  cubitat  cum 
viris,  P  e  r  s  1 1 3  :  Dum  manest,  omnes  esse  mortales 
decet,  Truc.  i63  :  Dum  vivit,  hominem  noveris  —  his 
enim  locis  non  certa  res  indicatur,  sed  aliquid  in  uni- 
versum  profertur,  ex  quo  flagitari  praesensconsentaneum 
est  —  tamen  restant  alia  exempla,  quae  Langii  lege  exi- 
menda  videntur.  Nam  Most.  216:  At  hoc  unum  facito 
cogites,  si  illum  inservibis  solum,  dum  tibi  haec  aeta- 
tulast,  in  senecta  male  querere,  NuIIam  video  ratio- 
nem,  qua  statuenda  sit  quam  vult  Langius  notio 
,wahrend'.*  Deinde  ne  illa  lex  laedi  videatur,  Langius 
significationem  ,bis'  iis  locis  inesse  statuit  quos  attulit 
p.  32;  neque  vero  in  omnibus  eodem  iure.  Atque 
primum  quidem  Mil.  glor.  196,  1404,  Rud.  io32, 
938,  Curc.  253,  Poen.  1421,  Persa  5oo,  Pseud.  40, 
Bacch.  988,  1006,  Cas.  ^33,  Most.  99^1  significatio- 
nem  ,bis'  statuemus,  sic  erit  vertendum  Mil,  glor. 
196:  Schiveig,  bis  ich  meine  Absichten  in  meinem 
Geiste  tverde  gesammelt  haben,  Bacch.    1006:  Hore, 

bis  ich  durchgelesen  haben  tverde,  ita  ut  vices  ageret 
praesens  futuri  exacti,  non  futuri  L  At  tamen  cum 
grave  intercedat  discrimen  inter  hoc :  hore  bis  ich 
durchgelesen  haben  werde,  et  illud  :  bis  ich  durch- 
lese,  significatio  actionis  perfectae  minime  est  negle- 
genda.  Quare  cum  minime  futuri  exacti  notio  ex  prae- 
senti  elici  possit,  ne  significatio  quidem  ,bis^  his  locis 
deprehenditur,  sed  ,so  lange  als^  Nemo  vero  cogi- 
tabit  de  significatione  ,bis^  Merc.  20:  Nunc  dum 
lubet  licetque,  pota,  Pseud.  1126:  S.  Jamne  illum 
comessurus  es?  B,  Dum  recens  est,  dum  datat,  dum 
calet,  devorari  decet,  Aliter  fortasse  iudicandum  est  de 
versu  As.  463,  qui  in  Ritscheliana  editione  sic  legitur: 
Credam  fore  dum  quidem  ipsus  in  manu  habeo,  Sed 
si  rem  metricam  respicimus,  mihi  potius  cum  Acidalio 
et  Fleckeiseno  legendum  videtur  sic  :  Credam  fore 
dum  quidem  in  mafiu  ipse  habebo,  quod  idem  praebet 
B%  nisi  quod  transpositum  est  ,ipse  in  manu^  Recte 
autem  Langium  significationem  ,bis^  deprehendisse 
puto  Rud.  879,  Epid.  633  (618),  Most.  683,  687, 
Rud.  773,  Poen.  786  (776). 

Atque  iam  supra  vidimus  cognationem  inter  prae- 
sens  et  futurum  intercedere  artam;  facillime  vero  fit 
ut  praesens  pro  futuro  ponatur  in  enuntiatis  condi- 
cionalibus.  Quod  ea  causa  nititur,  quod  rei  alicuius 
quae  cogitatione  modo  fingatur  ponaturque,  ratio  tem- 
poralis  minus  est  dilucida.  Illius  generis  cum  omnia 
fere  exempla  congesserit  Rothheimerus  * ,  tamen  hoc 
mihi  non  satis  recte  fecisse  videtur.  Mihi  quidem 
quaerenti  quomodo  fieret,  ut  in  protasi  pro  futuro 
praesens  admitteretur,  duae  maxime  rationes  occurre- 


1  Hoc  discrimen  inter  ,dum*  notione  ,wahrend'  et  ,dum'  notione 
,so  lange  als'  expositum  est  apud  Draegerum  vol.  II,  p.  574  §  Soy 
Aa,  et  p.  576  b. 


1  De  enuntiatis  condicionalibus  Plautinis.  Gottingae  1 876. 

bant.*  Unum  genus  invenitur  dumtaxat  in  protasi  nega- 
tiva,  si  celeritatis  significandac  causa  praesens  adhibetur. 
Exaequat  autem  praesens  particulam,  ,statim^  fere  fu- 
turo  adiectam :  Amph.  354:  Nisi  actiitum  liiuc  abis, 
familiaris,  accipiere  faxo  haiid  familiariter.  Aul.  644: 
Atqiie  id  qiioque  iam  Jietf  nisi  fatere,  A  m  p  h.  852  :  Jube 
sis  me  exsolve  cito ;  nam  ni  ego  exsolvor,  iam  manufesto 
hominem  opprimet.  M  e  r  c.  168 :  Hercle  i^ero  vapulabis, 
nisi  iam  loquere  aut  hinc  abis.  Curc.  720:  Tu  autem 
in  nervo  iam  iacebis,  nisi  mi  argentum  redditur.  I  b  i  d. 
723  :  Ego  te  in  nervom,  non  ad  praetorem  rapiam,  ni 
argentum  refers.  Persa.  142  :  Atque  nisi gnatam  tecum 
huc  quantum  potest  adducis,  exigam  hercle  ego  te  ex 
hac  decuria ;  i  b  i  d.  2^4 :  Ergo  ero  quoqucy  nisi  scio  quo 
agas  te.  Rud.  1009  :  Ego  iam  hic  te  itidem  quasi  peni- 
culus  mwos  exurgeri  solet,  ni  hunc  amittis,  exurgebo, 
quidquid  humoris  tibist.  M  o  s  t.  38(3 :  Jam  hercle  ego  vos 
pro  matula  habebo  nisi  mi  matulam  datis.  Curc.  5^5  : 
Nisi  mi  virgo  redditur,  iam  ego  te  faciam,  ut  hic  for- 
micae  frustillatim  dijferant. 

Alterum  genus  hoc  est,  ut  praesens  in  protasi  pona- 
tur  ea  de  causa,  ut  minus  in  ratione  temporali  quam 
in  condicione  ipsa  ponderis  situm  sit;  quod  quomodo 
sit  explicandum,  inde  apparet,  quod  in  praesenti  minus 
rationem  temporalem  eluccre  vidimus,  sed  nudam  quasi 
actionem  temporali  notione  exsolutam.  Bene  compa- 
rari  potest  graeca  illa  locutio  £9'  wts  .quae  minus  id 
exprimat  quando  res  fiat,  sed  cuius  maxima  vis  po- 
sita  sit  in  condicione  ipsa.  Exempla  autem  Plautina 
haec  sunt :  B  a cc  h.  1002  :  Verum  si  das  maxume,  ne  ille 
alium  gerulum  quaerat,  si  sapiet,  sibi.  Curc.  1 30  :   Tibi 

1  Tertium  genus  a  Blasio,  qui  scripsit  de  modorum  tempo- 
rumque  apud  Plautum  permutatione  (Argentorati  1886)  pag.  18 
allatum  est. 


ne  ego,  si  Jidem  servas,  vineam  pro  aurea  statua  statuam. 
Ibid.  141  :  Qui  me  in  terra  aeque  fortunatus  erit,  si 
illa  ad  me  bitet?  Epid.  468  :  67  sexaginta  mihi  dinu- 
merantur  minae ,  tua  mulier  faxo  possidebit  ferias. 
I  b  i  d.  606  :  Si  invenio,  exitiabilem  ego  illi  faciam  hunc 
ut  fiat  diem.  Ibid.  724:  Nunquam  hercle  hodie,  nisi 
supplicium  mihi  das,  me  solvi  sinam.  Ps  e  u  d.  1 327  :  Si 
is,  aut  dimidium  aut  plus  etiam  faxo  hinc  feres.  Tr  i  n. 
662  :  Nisi  me  auscultas,  atque  hoc  qiiod  dico  facis,  tute 
pone  te  latebis,  facile  ne  inveniat  honor.  Amph.  646: 
Id  modo  si  mercedis  datur  mihi  ut  meus  victor  vir  belli 
clueat,  satis  mihi  esse  ducam.  As.  193  :  Si  mihi  dantur 
duo  talenta  argenti  numerata,  in  manum  hanc  tibi  noc- 
tem  honoris  causa  gt^atiis  dono  dabo;  i  bi  d.  281  :  Sed 
si  mecum  occasionem  opprimere  hanc  quae  obvenit  studet, 
maxumas  opimitates  gaudio  effertissumas  suis  eris  ille 
una  i7tecum  pariet.  Mil.  glor.  i2i3:  Libertatem  tibi 
ego  et  divitias  dabo,  si  impetras.  Most.  614:  Quin 
feram,  si  quid  datur.  Poen.  371  :  Ego  faxo,  si  non 
irata  es,  aes  ?iimium  pro  te  dabit,  ac  te  faciet,  ut  sis 
civis  Attica  neque  libera.  Ibid.  377:  Jam  hercle  ego 
faciam  plorantem  illam,  nisi  te  facio  propitiam;  ibid. 
882 :  Si  quid  tu  adiuvas,  eo  Jacilius  facere  poterit. 
C  a  p  t.  409 :  Et  mea  opera,  si  hinc  rebito,  faciam  ut 
faciat  facilius.  Ps  e  u  d.  587  :  Hoc  si  expugno,  facilem 
rem  civibusfaciam.  Stich.  646:  Jam  hercle  ego  decum- 
bam  solus,  si  ille  huc  non  venit.  Cf.  Tu  rp  i  1  i  i  vers.  86  : 
Si  impetro,  satis  fructi  cepero.  Pertinent  huc  etiam  illae 
sane  ex  usu  cotidiano  sumptae  locutiones  in  quibus  enun- 
tiati  primarii  verbum  iterum  occurrat  in  enuntiato  secun- 
dario;  velut  Stich.  715  :  Age  si  quid  agis.  Ceteros 
locos  ab  Ussingio  ad  Epid.  197  adnotatos  invenies. 

Omnes  autem  utriusque   generis  exempla  ita  sunt 
comparata,   ut  is    qui    loquitur    ea    quae    continentur 

verbo  protaseos  pro  certo  eventura  esse  credat  vel  ex- 
spcctet.  ^  Quae  ratio  minime  quadrat  in  versum  Mil. 
glor.  843:  Si  falsa  dicis  serio,  excruciabere ;  minime 
enim  exspectat  Palaestrio  ut  Lucrio  aliquid  falsum  dicat, 
sed  paene  sic  loquens  vetat.  Summo  igitur  iure  Came- 
rarius  et  Ritschelius  a  codicum  scriptura  recesserunt; 
scripsit  enim  hic  pro  ^dicis*" :  ,dices' ;  ille  autem  ,dixis^ 
Atque  haud  scio  an  sit  praeferenda  Camerarii  coniectura, 
quae,  ut  mihi  quidem  videtur,  et  facilius  librariorum 
errorem  explicet  et  ad  sensum  meliusquadret.'  Luebber- 
tus  enim  ostendit  contractas  futuri  exacti  formas  clarius 
indicare  rcm  modo  cogitatione  fingi,  minime  autem  pro 
vero  haberi.  Deinde  reicio  quod  scripsit  Ritschelius  Mil. 
g  1  o  r.  266 :  Si  invenio  qui  ridit,  ad  eum  veniam  plu- 
teosque  agam,  Ad  quem  locum  primum  est  notandum 
in  codicibus  exaratum  esse  non  praesens  ,invenio'  sed 
in  A  quidem  ,vineam^  in  reliquis  ,vineas^:  ex  quo  sine 
dubio  extricanda  est  vera  lectio  ,veniam^;  accedit  quod 
praesens  excluditur  ratione  grammatica  quam  supra 
statuimus;  neque  enim  aut  celeritatis  notio  cognosci- 
tur,  aut  singularis  vis  quae  insit  in  condicione  pro 
certo  exspectanda:  immo  plane  res  in  medio  relinquitur 
utrum  intercessura  sit  necne,  cum  Palaestrio  vers.  268 
contrariam  condicionem  fingat.  His  expositis  non  dubito 
scribere  contra  librorum  auctoritatem  vers.  268 :  Si  ita 
non  reperiam,  ibo  odorans  quasi  canis  venaticus.  Plane 
pari  ratione  atque  Mi  l.  glor.  8^3  utitur  Pseud.  1 17^: 
Contumeliam  si  dices,  audies.  Quo  loco  cum  nulla  prae- 
sentis  ratio  appareat,   ,dices'  a  Ritschelio  non   erat  in 


1  Si  dicitur  ,si  non*  velut  Poen.  871  et  Stich.  646,  negatio  cum 
verbo  artissime  coniuncta  unam  efficit  notionem.  Itaque  de  ,non 
veniendo'  et  de  ,non  irascendo*  agitur,  quae  pro  certo  eventura 
esse  is  qui  loquitur  opinatur. 

2  De  qua  re  conferas  Luebbertum  vol.  I,  p.  81. 

dubium  vocandum.  Accedunt  duo  exempla  simillima 
quae  quanquam  Plautina  non  sunt,  tamen  hoc  loco  affe- 
rantur  ad  futurum  in  versu  Pseud.  1173  confirman- 
dum.  Primum  sane  spurium  est  additamentum  insertum 
vers.  Poen.  63i  :  5i  benedicctis^  vostra  vos  ripa  sequar, 
Alterum  exstat  Caec.  Stat.  p.  24:  Reare,  audibis  male, 
si  male  dixis  mihi,  ,dicis^  Vat. ;  ,dixis^  editio  Gellii 
Gronoviana,  ad  quod  ,fortasse  recte^  adnotavit  Rib- 
beckius.  Neque  potest  esse  dubium  quin  ,dixis*  sit 
vera  lectio   respectis  iis  quae  exposui. 

Atque  cum  Plautus  tantummodo  in  his  enuntiato- 
rum  condicionalium  generibus  praesens  pro  futuro  ad- 
mittat,  Terentius  et  quem  semper  adiungimus  Cicero 
praesens  extra  hos  fines  adhibent.  Cf.  locos  hos  :  Heau- 
tont.  107:  Si  id  non  facis,  ego  quod  me  in  te  sit 
facere  dignum  invenero;  ibid.  996:  Nam  si  nunc  a 
nobis  abis  et  Bacchidem  hic  relinquis,  senex  resciscet 
ilico  esse  amicam  hanc  Clitiphonis,  Cic.  Ad.  Fam. 
V,  12,  8  :  Quod  si  a  te  non  impetro,  cogar  fortasse 
facere,   quod   nonnulli  saepe  reprehendunt , 

Deinde  a  Rotheimero  p.  29  loci  sunt  collecti  ubi 
apodosis  quanquam  continet  vim  futuralem,  praesens 
exhibeat.  Secludendum  autem  mihi  videtur  ex  hoc 
numero  Stich.  68  :  Quid  agimus  soror,  si  offirmavit 
pater  advorsum  nos?  ,Offirmabit*'  scripsit  Ritschelius, 
neque  vero  in  perfecto  difficultatem  inesse  puto.  Per- 
fectum  enim  si,  ut  par  est,  logicum  interpretamur,  idem 
est  quod  nos  dicimus  :  er  hat  sich  auf  seine  Ansicht 
gesteift;  quod  cum  iam  praeterito  tempore  coepisse 
possit,  recte  ponitur  perfectum.  Contra  omisit  Rot- 
heimerus  Poen.  671:  Rex  sum,  si  ego  illum  hodie 
ad  med  hominem  allexero,  Praesens  in  apodosi  adhibi- 
tum  speciem  fiduciae  prae  se  fert.  Deinde  per  se  qui- 
dem   dubitari  licet  de  Mil.  glor.  249:   Sed  si  ambas 

videre  in  iino  miles  consilio  polet,  qiiid  agimus?  ,age- 
mus'  Ritschelius  scripsit;  sed  ipse*  ,agimus'  defensione 
non  carere  dixit,  ita  ut  nos  lectionem  traditam  iure 
servare  possimus. 

Sunt  quoque  pauca  exempla  ubi  in  utroque  enun- 
tiato  admissum  est  praesens :  qua  ratione  adhibita  quae 
futura  sunt  vi  cogitationis  in  praesentiam  transferuntur. 
As.  711:  A:  Datisne  argentum?  L:  Siquidem  mihi 
statuam  et  aram  statuis.  In  protasi  praesens  rationem 
habet  eam  quam  p.  5o  exposuimus.  Mil.  glor. 
239 :  Tute  unus  si  hoc  recipere  ad  te  dicis,  confidentiast, 
nos  inimicos  projligare  posse,  Ibid.  841:  67  eam 
facio  ut  exire  hinc  rideas  domo,  dignun  es  verberibus 
multis,  Most.  539:  Manufesta  res  est,  nisi  quid  occurro 
prius.  In  promptu  est  quam  commode  praesenti  Tra- 
nionem  festinasse  indicetur.  Atque  etiam  his  locis 
perspici  licet,  ea  quae  continentur  enuntiato  secundario, 
ab  eo  qui    loquitur  certo  exspectari. 

Restat  ut  de  quibusdam  locutionibus  separatim 
agamus.  His  enim  locis  quos  adhuc  pertractavimus, 
enuntiatum  secundarium  spectabat  ad  certum  tempus 
futurum:  sunt  autem  quaedam  enuntiata  condicionalia 
atque  relativa,  in  quibus  protasis  sine  certi  temporis 
significatione  est  valetque  omnino.  Qua  in  rerum  con- 
dicione,  si  enuntiatum  primarium  spectat  ad  tem- 
pus  futurum,  scriptores  qui  exhibent  severius  genus 
dicendi  quadam  cum  attractione  utuntur  etiam  in 
enuntiato  secundario  futuro.  Velut :  ,Faciam  si  voles^  etsi 
voluntas  iam  in  praesentia  adest.  Contra  Plautus  magna 
cum  licentia  utroque  genere  dicendi  utitur.  Ut  pauca 
exemplaafferam:  Mil.glor.  672:  Etiamilludquod scies, 


»  In  praef.  S  t  i  c  h  i,  p.  XVII  in  adn. 

nesciveris.  Amph.  38i  :  M:  Quis  tibi  erust.  S:  Quem  tu 
voles.  As.  237  :  Quin  si  tu  voles,  domi  servi quisunt,  cas- 
trabo  viros.  Contra  apparet  praesens :  R  u  d.   676 :  Id  st 
vis,  dabo.  Bacch.  2^9:  Extexam  ego  illum  pulcre  iam, 
si  di  volunt.  Ambo  genera  sunt  coniuncta  Men.  207: 
Scinquod  volo  te  accurare?  E:  Sed  curabo  quae  voles. 
Vide  ,volo'  formam  accommodatam  esse  ad  illud  quod 
praecedit  ,scinS  ^voles»-  autem,  quod   significat  eandem 
rem  quam  ,voloS  ad  ,curabo'  futurum.  Atque  usum  hac 
in  re  omnino  esse  duplicem  cognovimus;  iam  singillatim 
quaedam  genera  dicendi  sunt  perlustranda.  Ac  primum 
quidem  assimilatione  neglecta  praesentis  formam  exhibent 
,sis'  (=  si  vis)  ,sultis^  (=  si  vultis),  ,sodes^  (=  si  audes) : 
Amph.  585:  Sequere,  sis;  Capt.  4^6:  Servate  istum, 
sultis,    intus.    Bacch.    83^:   Dic  sodes  mihi.    Cf.  Cic. 
ad  Att.   VII,  3   11:  Jube  sodes   nummos   curari.    De- 
inde  accuratius  perpendendus  est  usus  vocum  ,vivendiS 
et  ,sapiendi^  Atque  si  occurrit  ,si  vivo%  recte  hoc  ver- 
timus  ,so  wahr  ich  lebe^  Cas.  28:  Qitot  te  modis,  si 
vivo,    habebo  in  nuptiis  miserum  meis.    Bacch.  766: 
Versabo  ego  illunc  hodie,  si  vivo,  probe.  Ibid.   1034; 
Most.    10G7;  Trin.  5i3     Contra  si  legitur  ,si  vivamS 
accuratius  vertamus  sic  ,wenn  ich  dann  noch  am  Leben 
sein  werde^   Most.  4:  Ego  pol  te  ruri,  si  vivam,  ul- 
ciscar  probe.    Persa.   786:   Quem  pol  ego  ut  hominem 
in   cruciatum,    in   compedes   cogam,    si   vivam.    Simile 
discrimen    intercedit   inter    ,si   sapioS   quod  ad   mores 
intellectumque  omnino  referendum  est,  et  ,si  sapiamS 
quod    idem    fere    valet    atque    ,si    in    illa    ipsa  re   de 
qua  agitur,   sapientia   mea  conprobabiturS    IUud  qui- 
dem   occurrit    Amph.    3ii  :    Proin    tu   istam  cenam 
largire,  si  sapis,  esurientibus.  Men.   121,  Most.  5i5, 
hoc  autem  Bacch.   1002:   Non  dabis  si  sapies.  Rud. 
1391  :  Si  sapies  tacebis.    Omnino  autem  ex  his  locis 

discimus   quam   levia  discrimina    temporibus   distincie 
adhibitis    Plautus   exprimere   potuerit. 

Multo  rarius  cum  in  enuntiatis  relativis  praesens 
pro  futuro  adhibeatur,  tamen  sunt  quaedam  genera 
dicendi  in  quibus  satis  constanter  fiat  haec  sub- 
stitutic.  Neque  alienum  est  ab  usu  scriptorun,  qui 
utuntur  sermone  litteris  exculto,  quod  legitur  Bacch. 
729:  Quod  iubebo,  scibite  sic.  Men.  iio5:  Sed  nunc 
agite  uterque  id  quod  rogabo  dicite,  nisi  quod  for- 
tasse  pro  futuro  I  flagitaretur  futurum  exactum.  Sae- 
pissime  vero  in  talibus  quidem  locutionibus  apud 
Plautum  invenias  praesens,  etsi  res  pertinet  ad  tempus 
futurum.  As.  578:  Hoc  quod  rogo  responde.  Curc. 
245  ;  A  s.  388  :  Pol  haud  periclumst  cardines  ne  fori- 
bus  effringantur,  sic  istoc  extemplo  omnibus  qui  quae- 
runt  respondebis,  Bacch.  993 :  At  enim  id  quod  te 
iubeo  facias.  Men.  148;  Most.  346;  Truc.  962: 
Ut  rem  gnatam  video,  hoc  accipiendumst,  quod  datiir. 
Quo  hic  usus  referendus  sit,  neminem  fugiet;  nam 
cum  enuntiatum  relativum  paene  idem  valeat  atque 
substantivum,  non  ita  accurate  de  ratione  temporali, 
quae  est  propria  verbi,  quam  de  re  ipsa  quaeritur 
(cf.  p.  43).  PauIIo  aliter  res  comparata  videtur  Mil. 
glor.  36:  Qiiid  est  quod  dico?  Pseud.  479:  Quid 
quod  rogo  te?  Pseud.  11 79;  Trin.  9^0;  Truc. 
272.  Praesens  hic  usurpatum  est  de  iis  rebus  quae 
aliquis  dicturus  sit,  sed  cum  in  animo  praesentes  non 
habeat,  nondum  dicat  sive  roget.  Causam  igitur  prae- 
sentis  eam  esse  credo  ut  ea  quae  nondum  dicuntur, 
tamen  festinationis  indicandae  causa  iam  dici  fingat 
is  qui   loquitur. 

II. 

Constat  Homerum  coniunctivum  ita  posse  adhi- 
bere  ut  ei  notio  sit  vindicanda  futuri :  A  262  :  ou  yap 
iw»  Toiou;  t^ov  avepa;  ouSe  iSwjiat.  Atque  similiter  res  se 
habet  apud  Plautum,  etsi  forsitan  haec  substitutio 
minus  late  pateat.  Facile  autem  perspicitur  unde  haec 
cognatio,  praeterquam  quod  formae  futuri  et  coniunc- 
tivi  ex  parte  sunt  eaedem,  ducenda  sit.  Ea  enim  est 
vis  coniunctivi,  si  in  universum  iudicare  volumus,  ut 
aliquid  significet  quod  cogitetur.  Quodcunque  autem 
est  cogitatum,  idem  quodammodo  semper  versatur 
in  futuro  tempore.  Neque  igitur  mirere  si  coniunctivus 
et  futurum  artius  inter  se  coniuncta  sunt  vetustiore 
maxime  aetate,  quippe  qua  cum  minus  excultior  va- 
leret   ratio  cogitandi,  vix  discrimen   futuri   et  coniunc- 

tivi   percipi   potuerit. 

lam  locos  eos  afferam  quibus  mihi  coniunctivus 
aut  plane  partes  futuri  in  se  recepisse  videtur  aut 
paene  eius  vim  habeat :  Amph.  1060:  Nec  me  mise- 
rior  feminast  neque  ulla  videatur  magis,  Ad  hunc 
locum  recte  explicandum  varia  viri  docti  moliti  sunt. 
Ussingius  quidem  confugit  ad  hanc  rationem:  po- 
tentialis  quidam  (yideatur)  coniunctivus  est.  Goetzius 
et  Loewius  in  Ritscheliana  editione  protulerunt  haec: 
^videtur'  E^,  cui  recte  coniunctivus  offensioni  fuit.  Ex- 
spectes:  ulla  cruciatur  magis!  Mullerus  autem^  tradita 
verba  intellegi  posse  negat.  Et  ipse  concedo,  si  coniunc- 
tivum  potentialem  statuamus,  nullum  me  videre  modum 
explicandi,  nisi  verba  ,neque  ulla  videatur  magis" 
ineptissime  atque  sine  ulla  vi  adiecta  esse  praeceden- 
tibus  censeas,  cum  sic  non  modo  nihil  novi  contineant. 


1  Plautinische  Prosodie  (Berolini  1869)  pag.  643. 

sed  etiam  quae  antea  dicta  sunt  quodammodo  debi- 
litent  incertiore  genere  dicendi  adhibito.  Res  autem 
sic  optime  expeditur,  ut  in  coniunctivo  vim  futuri 
latere  statuamus.  Quod  si  probatur,  res  exaggeratur 
hoc  additamento,  cum  non  solum  ad  praesens,  sed 
etiam  ad  tempus  futurum  eam  pertinere  indicetur. 
Hoc  autem  genus  dicendi,  quo  aliquid  et  praesenti  et 
futuro  tempore  valere  cum  vi  dicitur,  non  alienum 
esse  a  Plauto  comprobatur  his  locis :  Trin.  ii25: 
Neqiie  fiiit  neqiie  erit  neque  esse  quemquam  hominem 
in  terrad  arbitror  .,  Amph.  553:  Quia  id  qitod  neque 
est  neque  fuit  neque  futurumst  mihi  praedicas,  Ibid. 
566:  Tune  id  dicere  audes,  quod  nemo  unquam  homo 
antehac  vidit  neque potest  fieri?  Merc.  446:  Numquam 
edepol  fuit  neque  fiet  ille  senex  insanior  ex  amore, 
quam  ille  adulescens,  His  locis,  praeterquam  quod 
in  omnibus  coniunctio  trium  vel  duorum  temporum 
occurrit,  satis  variabile  est  genus  diccndi,  ita  ut 
nulla  sit  offensio  quod  hic  futurum,  illic  coniunc- 
tivus  occurrit.  Futurum  autem  si  illo  loco  Amph. 
1060  positum  esset,  sane  esset  futurum  eius  generis, 
quo  aliquid  affirmatur  futurum  esse.  (Cf.  Pseud. 
1 1 3o :  Malum  quod  tibi  di  dabunt  (sicherlich  geben 
jverdenj,  Bacch.  4o3 :  Moneo,  haud  celabis  (du 
rvirst  es  sicherlich  nicht  verheimlichenj ;  cf.  Lorenzium 
ad  Most.  170.  Ad  idem  genus  futuri  spectat  con- 
iunctivus  Truc.  906:  Nunquam  hoc  unum  hodie 
efficiatur,  quin  opus  semper  fiet,  As.  601:  Qid 
sese  adparent  parere  huius  legibus,  profecto  nunquam 
bonae  frugi  sient,  dies  noctesque  potent,  Cf.  exempla 
simillima  ubi  apparet  futurum  :  As.  275 :  Mea  quidem 
hcrcle  opera  libertus  nunquam  fes,  Epid.  327:  Nun- 
quam  irridere  nos  illum  multum  sinam  servom  ho^ 
minem,  Deinde  satis  memorabile  exemplum  coniunctivi 

invenitur  Trin.  496:  Ubi  mortuus  sis,  ita  sis  ut  no- 
men  cluet,  Coniunctivum  non  esse  usurpatum  de  altera 
persona  indefinita  contextus  verborum  ipse  docet;  ne- 
que,  id  quod  plane  abhorreret  a  consilio  loquentis,  ea 
vis    inesse    potest,    ut    coniunctivo    pondus    verborum 
minuatur    atquc    restringatur.    Similiter    res    se    habct 
Capt.    208:  Apage,   hau   nos  id  deceat,   Id  enim  est 
consilium  captivi  ut  summa  vi  reiciat,  id  quod  vel  voce 
,apage^  indicat,    sese    in   animo   habere  fugere.    Quare 
cum    absonum    sit    statui    coniunctivum    potentialem, 
res  autem  spectet  ad  futurum,  ,deceat^  idem  fcre  valet 
atque  ,decebitS  Paullo  immutatur  hic  coniunctivi   usus 
in  enuntiatis  interrogativis,  cum  eius  munus  hoc  sit,  ut 
quid  futuro  tempore  cxpectandum  sit  quaeratur.    Mihi 
quidem   sic  explicandus  videtur   coniunctivus    Amph. 
576  et    ibid.   769:    Quid  hoc  sit  Aow/w/^ .^  Fleckeise- 
nus  quidem^    proposuit  indicativum  ,est%   ea   videlicet 
causa  adductus  quod  coniunctivus   parum   habcret  ra- 
tionis.    Indicativum  autem  proposuit   nixus  et  eo  loco 
quem      Donatus      ad     Ter.      Eun.     2^7     adnotavit: 
Quid  hoc  est  hominis?  et  versu  Eun.  546:    Quid  hoc 
hominis?  qui  hic  ornatust?  Sed  cum  vix  licitum  mihi 
videatur  esse  Plauti  usum  dicendi,  quippc  qui  sit  tam 
multiplex,  conformare    ad    alius    scriptoris    similitudi- 
ncm,  tum   maxime   hoc   vetatur  illis  locis  ipsis.    Nam 
aliquid   intcrcssc  intcr  condicioncm  locorum  Plautino- 
rum    ct  Tercntianorum    intcllcxit  iam   Ussingius,    qui 
ea    de    re    ad   Amph.    576   (572)  disseruit    nonnulla. 
Qui  discrimen    cum  rectc    intellegcret,    tamen    in    co 
erravit,  quod  lectionem  traditam  repudiavit.    Equidem 
recte  omnia   se    haberc   ccnseo.   Nam   cum   sic  optime 


1  Nov.  ann.  tom  95  pag.  633. 

sit  vertendum :  ipas  ivird  mit  diesen  Menschen  werden, 
apparet  coniunctivum  ea  ratione  quam  supra  indica- 
vimus  esse  usurpatum. 

Futuri  autem  voluntativi  (cf.  p.  44)  notio  occurrit 
T rin.  jby :  Dum  occasio  eius  rei  reperiatur,  interim 
ab  amico  alicunde  mutuom  argentum  rogem,  ,Rogem' 
FZ  et  Acidalius,  ,roges'  ceteri  cum  A.  Sed  quam- 
quam  memoria  librorum  adduci  videmur,  ut  scribamus 
,roges%  tamen  ex  consilio  fabulae  totius  eliciendum 
€st  ,rogem^  esse  pro  vera  scriptura  habendum.»  Con- 
iunctivus  autem  vix  ulla  alia  ratione  explicari  potest, 
nisi  ut  ei  notio  futuri  voluntativi  attribuatur  (cf. 
p.  44).  Bacch.  io58:  Taceam  nunc  iam.  Trin. 
II 36:  Sed  maneam  etiam  opinor.  {,Doch  ich  wili 
noch  ivarten").  Neque  recte  aliquis  vertat  sic  :  ,Doch 
tch  konnte  auch  jvarten' ;  quod  si  liceret,  sane  cum 
optio  inter  duas  res  intercederet,  coniunctivus  poten- 
tialis  dubitationem  aliquam  recte  indicaret.  Neque 
vero  unquam  ,etiam'  particula  ita  usurpatur,  ut  op- 
tionem  indicet  —  quanquam  nos  quidem  particula 
,auch^  sic  utimur.  {Ich  kann  das  thun ,  ich  kann 
auch  das  thun).^  Atque  si  nos  locos  ubi  coniunc- 
tivus  vim  fere  futuri  voluntativi  assequitur,  in  unum 
conspectum  comprehenderimus,  neminem  fugiet  hac 
in  re  Plautinum  genus  dicendi  propius  accedere  ad 
usum  scriptorum  graecorum.  Nam  cum  in  prima  per- 
sona  plurali  hic  usus  et  apud  latinos  (eamus)  et 
graecos  scriptores  (r(a(xev)  sit  tritissimus,  apud  graecos 
quidem  scriptores  etiam  singularis  prima  persona  con- 
iunctivi  pro    futuro    ita    usurpatur,    ut  aliquis  se   iam 

1  Cf.  quae  Brixius  de  Megaronidis  persona  exposuit  in  nrae- 
laiione  Tnnummi  p.  29. 

2  Cf.  de  hac  re  Handii  Turs.  II,  pag.  534,  17. 

aliquid  facturum  velle  indicet  :  Plat.  resp.  467  C: 
AeY«  Sii,  iSu>,  e<pT,.  Cui  rationi  plane  respondet  Plau- 
tina  illis  quidem  locis.  Contra  dubito  num  eodcm 
modo  coniunctivus  explicandus  sit  Rud.  58o  :  Eluas 
an  exungare,  ciccum  non  interduim.  Trin.  994: 
Ceterum  qui  sis  qui  non  sis,  ciccum  non  interduim. 
Recte  quidem  aliquis  miretur,  cur  in  hoc  genere  di- 
cendi  minus  polito  adhibeatur  ille  modus  qui  mitiget 
vim  orationis  coniunctivus  potentialis.  Sed  hanc  mihi 
videor  causam  veram  proferre  posse,  quod  ad  con- 
iunctivum  ponendum  valuit  quae  saepius  in  genere 
Plautino  dicendi   apparet   vis  assimilationis. 

lam  ut  ad  enuntiata  secundaria  transeamus,  id 
maxime  est  cavendum  ne  coniunctivi  tales  qui  struc- 
tura  enuntiatorumque  coniunctione  efficiantur,  pro  iis 
habeantur  qui  vices  agant  indicativi  futuri.  Sed  sunt 
certae  rationes  ex  quibus  certum  hac  in  re  iudicium 
consequi  possit.  Nam  omnino  id  contendi  potest  con- 
iunctivum,  etsi  saepe  assimilatione  nascatur,  tamen  ma- 
xime  in  iis  enuntiatis,  quae  habeant  sensum  futuralem 
inveniri.  Ordiamur  ab  enuntiatis  temporalibus.  Atque 
Langius  quidem  locis  congestis  demonstravit  (a  p.  37), 
enuntiatum  temporale  ad  futurum  tempus  spectans  si 
penderet  ex  enuntiato  secundario  quod  haber.-.con- 
iunctivum,  saepe  et  ipsum  coniunctivum  exhibere ; 
atque  semper  quidem,  si  intercederet  inter  panes  enun- 
tiati  secundarii,  saepe  autem,  si  sequeretur.  Nobis 
restat  ut  nonnullis  exemplis  accuratius  demonstremus 
hanc  assimilationem  proficisci  ex  cognatione  quae 
futuro  intercedit  cum  coniunctivo.  Hoc  ea  re  de- 
monstratur,  quod  in  enuntiatis  temporalibus  ad  prae- 
teritum  tempus  spectantibus  assimimilatio  non  fit, 
etsi  eaedem  condiciones  adsint  quae  a  Langio 
sunt    indicatae.    Nam    si    maxime    coniunctivus    repe- 

riatur,    aut    est    irrealis     aut    optativus     aut    orationis 
obliquae.     Cf.    inter    se    haec    exempla    Rud.    1124: 

ndi  petere    milvom,  etiam  cum   nihil  auferret  tamen, 
et    Rud.     1249:     Spectavi    ego   pridem    comicos    ad 
istum    jnodum    sapienter  dicta  dicere   atque   iis  plau- 
dier,    quom   illos  sapientes  mores   monstradant  poplo. 
Altero  quidem  loco  coniuntivus  est  orationis  obliquae; 
poterat  enim   poeta   dicere    non  minus   recte :  vidi  pe- 
tere,  nihil  tamen  auferre;  at  vers.  1 249  enuntiatum  tem- 
porale  cum    nihil    nisi   tempus   rei    accuratius  circum- 
scribat,  non  ad  orationem  indirectam  pertinet.    Neque 
aliter  res  se  habet,  ubi  de  re  praesenti   agitur.  Hac  in 
re   maximi    momenti    tria    sunt  exempla.     Mil.   glor. 
595:    Ibo   intro   ne  dum  absum    illis    sortitus  fuat.^ 
Quanquam    ,dum  absum'  intercedit  inter  membra  eius 
enuntiati,   cuius   verbum  coniunctivi  formam   induerit, 
tamen  coniunctivus  non    ponitur   in   enuntiato   tempo- 
rali,  quippe  quod  non  futurum,  sed  praesens  exhibeat. 
Mil.  glor.    i326:  Nam  nil  miror  si  lubenter  Philo- 
comasion  hic  eras,    quom  ego  servos,    quando  aspicio 
hunc,   lacrumem,  quia  diiungimur.  Videtur,    si  Langii 
legem  memoria  tenemus,  hoc  loco  coniunctivus   neces- 
sario  flagitari,  neque  vero  recte;  cum  enim  in  enuntiato 
temporali   insit  repetitio   {so  oft  ich   dich  ansehe),  res 
spectat  ad  tempus  praesens.    Tertium  occurrit  exemplum 
Mil.  glor.  811  :  Ego  enim  dicam  quando  usus poscet, 
Interea  tace,   ut  nunc,  quom  etiam   hic  agit,    actutum 
partis   defendas    tuas.    Sic    B;  ,cum^    pro    ,nunc^    alii 
libri.  Atque  cum  multum  operae  collocaverint  viri  docti 
in  vera  lectione  indaganda,  mihi  locus   sanus    videtur, 


\ 


1  Sic  quidem  Ritscheliue  scripsit,  cum  post  ,absum^  quae  sunt 
m  libris  tradita,  ambigua  sint. 

siquidem  libri  B  scripturam  genuinam  statuimus :  quod 
mihi  plane  probatur.  Periplectomenes  enim  mandato 
accepto  postquam  abiit,  iam  partes  suas  agere  coepit, 
ita  ut  Palaestrio  iure  dicere  possit  praesenti  adhibito : 
jet\t,  wo  auch  dieser  tdtig  ist.  Quare  cum  res  non  pcr- 
tineat  ad  futurum,  sed  ad  praesens,  intellegitur  cur 
modus  enuntiati  temporalis  non  conformetur  ad  con- 
iunctivum  ,defendasS  Itaque  non  modo  falso  Ritsche- 
lius  scripsit  ,ages%  quod  repugnat  vel  Langii  legi,  sed 
etiam  Langii  ipsius  coniectura  ,agas^  reicienda.^  Atque 
ut  in  his  exemplis  indicativus  est  legitimus,  sic  retinendus 
coniunctivus  erat  Goetzio  et  Loewio  Poen.  552:  Hoc 
te  satius  est  docere,  ut,  quando  agas,  quid  agas  sciant. 

Neque  quidquam  offcnsionis  habct  is  coniunctivus 
qui  legitur  Trin.  496:  Ubit  mortuus  sis,  ita  sis  ut 
nomen  cluet  (cf.  pag.  59).  Nam  etsi  hoc  exemplum  a 
Langii  lege  exemptum  cst  —  praeccdit  cnim  cnuntia- 
tum  temporale  ci  quod  habet  coniunctivum  —  tamen 
ex  eo  coniunctivi  causa  repetenda  est,  quod  est  pro 
indicativo  futuri  admissus. 

Etiam  in  enuntiatis  rclativis  coniunctivus  interdum 
nullo  alio  muncre  fungi  videtur  quam  ut  aliquid  ca- 
dere  in  tempus  futurum  indicet.  Quam  quidem  pro- 
ximc  inter  se  distent  coniunctivus  ct  futurum,  mani- 
festum  est  comparatis  intcr  sc  his  locis :  As.  29: 
Dic  obsecro  hercle  serio,  quod  te  rogem,  et  Men. 
iio5:  Uterque  id  quod  rogabo  dicite.  Utrobi- 
que  continetur  enuntiato  relativo  quod  aliquis 
facturus  sit  (cf.  pag.  60).  In  primis  vcro  mcmo- 
randum  est  enuntiata  relativa  ea  quae  non  ccrtam 
aliquam  rem,  sed  indefinitam  vel  repetitionem  desi- 
gnent,  contra  usum  classicorum   scriptorum   interdum 


1  Sed  vide  quid  Langenus  de  tota  hac  scena  iudicaverit  (Plau- 
linische  Studien)  p.  32 1  sq. 

exhibere  coniunctivum,  si  modo  res  pertinet  ad  futu- 
rum.  Capt.  548:  Ne  tii  qiiod  istic  fabuletur,  aures 
inmittas  tuas.  Aul.  491  :  Quo  litbeat,  nubant  dum 
dos  ne  Jiat  comes.  As.  44:  Di  tibi  dent,  quaecumque 
optes.  Mil.  glor.  io38;  Pseud.  986:  Tantum  boni 
tibi  di  immortales  dent,  quantum  tu  tibi  optes. 
Stich.  60:  Pati  nos  oportet  quod  ille  faciat,  quoius 
potestas  plus  potest.  Trin.  436  :  Dii  duint  tibi, 
Philto,  quaequomque  optes.  Et  ne  in  his  quidem 
exemplis  puto  solam  vim  assimilationis,  de  qua  vers. 
As.  29  cogitari  omnino  non  potest,  coniunctivum  effe- 
cisse.  Si  enim  futuralis  vis  abest,  indicativus  inve- 
nitur.  Men.  bbj  :  Ibo  et  conveniam  servom,  si potero, 
mecum,  ut  haec,  quae  bona  dant  di  mihi,  ex  me  iam 
sciat.  Pers.  294:  Eveniant  tibi  quae  optas  {=  opta- 
visti).  Pseud.  638:  Erus  si  iuus  domist  quin  pro- 
vocas,  ut  id  agam  quod  missus  huc  sum,  quidquid 
est  nomen  tibi':  Men.  118:  Rem  necesse  eloquist, 
quidquid  egi  atque  ago.  Rud.  1229  :  Habeas  quod 
di  dant  boni  (=  dederunt).  Qua  in  re  cum  huius- 
modi  est  modorum  discrimen,  C  i  st.  II,  i,  21  :  /1. 
Di  me  perdant.  B.  Quodcumque  optes  tibi  velim  con- 
tingere.^  non  modo  ad  ea,  quae  praecedunt  ,di  me 
perdant^  verba  Melaenidis  referri  debent,  sed  etiam 
ad  ea  quaecunque   Alcesimarchus   optabit. 

Restat  ut  de  enuntiatis  condicionalibus  nonnulla 
dicam.  Hac  in  re  maximi  momenti  mihi  videntur 
esse  ea  enuntiata  quae  sunt  alterius  generis  quod 
vulgo  dicitur.  Haec  autem  sententia  proferri  solet  a 
grammaticis,  in  eius  modi  enuntiatis  condicionalibus 
condicionem  re  vera  non  esse,  sed  posse  fieri. 
Quod  quanquam  falsum  non  est,  tamen  ad  Plauti 
usum  dicendi  non  prorsus  mihi  quadrare  videtur. 
Occurrunt    enim    saepe    apud    illum    alterius    generis 

enuntiata  condicionalia  in  quibus  vix  ullum  aliud 
munus  coniunctivus  habcre  possit,  quam  ut  pro  fu- 
turo  usurpetur.*  Subest  autem  semper  quaedam  con- 
dicionis  ad  futurum  tempus  pertinentis  exspectatio  vel 
fides.  Sine  dubio  recte  comparari  possunt  ea  graeca 
enuntiata  condicionalia  quae  habeant  eav  cum  coniunc- 
tivo  coniunctum.  Sed  examinemus  Plautinos  locos 
ipsos.  Men.  5o3  :  Aequom  si  facias,  mihi  odiosus  nc 
sies.  Ibid.  602:  Si  sapiam,  hinc  intro  abeam  ubi 
mihi  bene  sit.  P.  Mane,  male  erit  potius.  Ibid.  983 : 
Ego  ita  ero,  ut  me  esse  oportet ;  id  si  adhibeam, 
culpam  abstineam,  ero  meo  ut  omnibus  in  locis  sim 
praesto,  metuam  haiid  multum.  Mil.  glor.  2^3:  Ve- 
rum  enim  tu  istam,  si  te  di  ament,  temere  hau  tollas 
fabulam.  Ritschelius  adnotavit  ad  hunc  locum  :  ^amant'- 
vitiose  Gronoviana;  ,tolles'  Guyetus  :  ex  quo  intel!e- 
gas  hoc  illum  sensisse  usu  vulgari  flagitari  futurum. 
Most.  370:  Quid  mihi  sit  boni,  si  mentiar?  Rud. 
969  :   Non  ferat,  si  dominus  veniat. 

Ad  hunc  locum  etiam  pertinent  ea  apud  Plautum 
creberrima  enuntiata  condicionalia  quae  quanquam 
alterius  sunt  generis,  tamen  notionem  irrealem  exhi- 
bere  videantur:  Cas.  189:  Liber  si  sim,  meo  periclo 
vivam,  nunc  vivo  tuo.  Capt.  596:  At  pol,  te  si  hic 
sapiat  senex,  pix  atra  agitet  apud  carnuficem  tuoque 
capiti  inluceat.  Ibid.  632:  Meam  rem  non  cures,  si 
recte  facias.  Bacch.  1039:  Verum  ut  ego  opinor, 
si  ego  in  istoc  sim  loco,  dem  potius  auritm  quam 
illum  corrumpi  sinam.  Trin.  217:  Quod  si  exquira- 
tur  usque  ab  stirpe  auctoritas,  unde  quidque  auditum 
dicant;  nisi  id  appareat,  famigeratori  res  sit  damno 
et   malo :  hoc  si  ita  fat,  publico  fiat  bono,  pauci  sint 


1  Cf.  Luebbertun,  vol.  II,  pag.  i35 

faxim  qui  sciant  quod  nesciunt,  occlusioremque  ha- 
beant  stultiloquentiam.  Truc.  6i  :  Quos  quom  cela- 
mus,  si  faximus  conscios,  una  anteparta  demus  post- 
partoribus  et  minus  damnosorum  hominum  quam  nunc 
sunt  siet.  Rud.  978:  Nam  si  et  istuc  ius  sit  quod 
memoras,  piscatores perierint.  Ibid.  1419:  Sequimini 
intro,  spectatores,  vos  quoque  ad  cenam  vocem,  ni  da- 
turus  nil  sim  neque  sit  quicquam  pollucti  domi,  nive 
adeo  vocatos  credam  vos  esse  ad  cenam  foras,  Verum 
$i  voletis  plausum  fabulae  huic  clarum  dare,  commis- 
satum  omnes  venitote,  ad  me  ad  annos  sedecim.  As. 
393  :  Si  sit  domi,  dicam  tibi.  His  locis  cum  ea  quae 
dicuntur  repugnent  veritati,  nos  iure  subesse  notionem 
irrealem  contendere  possumus.  Quare  miretur  quis- 
piam  quod  non  adhibitus  sit  coniunctivus  vel  imper- 
fecti  vcl  plusquamperfecti.  Fortasse  recte  iudicabit  is 
qui  quandam  notionem  futuralem  coniunctivo  inesse 
censeat ;  quae  enim  in  praesentia  obsunt  veritati,  saepe 
futuro  tempore  fient.  Neque  ita  usurpatus  est  con- 
iunctivus,  ut  rem  fictam  atque  in  cogitationibus  modo 
versantem  exprimat,  sed  agitur  de  re  ea  quam  ali- 
quis  futuro  tempore  eventuram  esse  pro  certo  opinetur 
vel  quadam  cum  vi  et  consilio  pro  certa  fingat.  Aliter 
de  hac  re  iudicavit  Blasius  (p.  25);  sed  assentiri  ei 
non   possum. 

Sunt  etiam  exempla,  ubi  coniunctivus  futuri  no- 
tione  instructus  modo  inveniatur  in  protasi.  Bacch. 
1172:  Ni  abeaSy  tibi,  qnanquam  tu  bella's,  magnum 
malum  dabo  iam.  Ibid.  1045:  Si  plus  perdundum 
sit,  periisse  suavius,  quam  illud  flagitium  volgo  dis- 
palescere.  Amph.  891  :  Faciundumst  mihi  illud,  Jieri 
quod  illaec  postulat,  si  me  illam  amantem  ad  sese 
studeam  recipere.  Langenus  p.  48  dubitat  num  sit  hic 
versus  genuinus :  quae  res  quoquomodo  se  habet,  tamen 

ea  illius  iudicii  causa  a  Langeno  proferri  non  debuit, 
quod  coniunctivus  esset  admissus;  respondet  enim 
Plautinae  consuetudini.  Cas.  23 1  :  Sic  tandem  si  tu 
luppiter  sis  mortuos,  quom  ad  deos  mifiores  redierit 
regnum  tuom,  quis  mihi  subveniet  tergo  aut  capiti 
aut  cruribus?  Mil.  glor.  572:  Ne  tu  hercle  si  te 
di  ament,  linguam  comprimes.  Most.  56  :  Ita  te 
forabunt  patibulatum  per  vias  stimuleis  (^terebrisy  . 
huc  si  reveniat  senes.  Cf.  Caec.  Stat.  ii^i:  Audibis 
praeterea  si  eius  redeat  Jilia. 

Pervenio  nunc  ad  id  genus  enuntiatorum  condi- 
cionalium,  quod  cum  perinde  atque  illud  quod  adhuc 
pertractavimus  in  protasi  coniunctivum,  in  apodosi 
indicativum  habeat,  tamen  clare  ab  eo  discernitur. 
Quae  enim  attuli  adhuc,  recte  genuina  enuntiata  con- 
dicionalia  appellari  possunt;  quippe  quae  ea  sunt  in- 
dole,  ut  protasis  contineat  apodoseos  causam.  Sed  multa 
sunt  eiusdem  speciei  enuntiata  condicionalia  ad  quae 
haec  non  pertinet  ratio.*  Apodosis  enim  valet  ita  ut 
non  pendeat  ex  condicione  ulla ;  protasis  autem  eo 
consilio  cum  apodosi  coniungitur,  ut  apodosin  cum 
omnino  tum  maxime  valere  mcidente  protasi  de- 
monstretur.  Amph.  336:  Non  epdeol,  ?tufic  ubi  ter- 
rarum  sim  scio,  si  quis  roget.  C  a  p  t.  906  :  Nam  alia 
si  memorem  quae  ad  ventris  virtutem  conducunt,  mo- 
rast.  Aul.  32o:  Sexcenta  sunt  quae  memorem,  si  sit 
otium.  Epid.  7^0:  Invitus  do  hanc  veniam  tibi,  nisi 
cogar.  Stich.  419:  E  re  si  ego  taceam  seu  loquar, 
scio  scir^e  te,  quam  multas  tecum  miserias  mulcave- 
rim.  Ibid.  171:  Nunc  si  ridiculum  quaerat  hominem 
quispiam,   venalis  ego    sum  cum  ornamentis  omnibus. 


1  Cf.  de  hac   re   Lilie,   conjunctivischer   Bedingungssatz    bei 
indicativischem  Hauptsatz.  Pr.  d.  Humboldt-Gymnas.  Berl.  1884« 

Trin.  897  :  Ita  ut  accepi,  si  animiim  advortas, 
dicam.  Rud.  1020:  Numqui  minus,  si  veniat  nunc 
dominus  quoiust,  ego  qui  inspectavi  procul  te  hunc 
habere,  fur  sum  minus  quam  tu  ?  Cf.  T  e  r.  A  n  d  r. 
637  :   Si  roges,  nihil  pudent   hic. 

Continet  igitur  protasis  aliquid  quod  esse  futurum 
exspectatur.  Atque  quam  proxime  inter  se  absint  futu- 
rum  et  coniunctivus,  ex  ea  re  intellegi  potest,  quod  locis 
simillimis  indicativus  futuri  exhibeatur.  As.  109:  Si 
quid  te  volam,  ubi  eris?  Ad  quem  versum  sic  adno- 
tavit  Nonius  p.  478,  26:  volam  pro  velim.  Capt. 
209:  Immo  edepol  si  erit  occasio,  haud  dehortor.  Mil. 
glor.  79:  Mihi  ad  enarrandum  hoc  est  comitas,  si 
ad  auscultandum  vostra  erit  benignitas.  Praesens 
autem,  id  quod  fieri  posse  vidimus,  pro  futuro  inve- 
nitur:  Poen.  79:  Revortor  rursus  denuo  Carthagi- 
nem,  si  quid  mandare  voltis  aut  curarier.  Ibid.  916: 
Proba  materies  datast,  si  probum  adhibes  fabrum. 
Recte  Blasius  futurum  a  Pylade  coniectum  reiecit 
restituitque  praesens,  eo  argumento  nisus  quod  p.  18 
attulit,  in  vers.  Mil.  glor.  480*  Erus  si  veniet  si  me 
quaeris,  hic  ero.  Atque  cum  his  locis  enuntiatum 
primarium  non  proprie  apodosis  enuntiati  secun- 
darii  appellari  possit,  tamen  quae  vera  sit  apodosis 
facile  invenitur.  Sicut,  ut  uno  exemplo  nos  continea- 
mus,  versu  Poen.  79  verba  sic  sunt  supplenda : 
Revortor  rursus  denuo  Carthaginem,  atque  si  quid 
mandare  voltis,  curabo.  Est  igitur  quaedam  brevitas 
dicendi   agnoscenda,  quae  sit  sermonis  cotidiani. 

Quin  etiam  haec  ratio,  quae  maxime  ahena  est  a 
genuinis  enuntiatorum  condicionahbus,  usu  venit  ut 
enuntiata  particula  ,si*  insignita  pro  concessivis  sint 
habenda.  Atque  etiam  tum  a  Plauto  saepius  con- 
iunctivus    eandem    fere    vim    habet    atque   indicativus 

futuri.  Aul.  3ii:  Famem  hercle  utendam,  si  roges, 
nunquam  dabit.  Ibid.  264:  Neque  si  capiam  copiast; 
As.  104:  Solus  si  ductem,  referre  gt^atiam  nunquam 
potes.  Bacch.  1004:  Nam  ego  7ion  laturus  sum,  si 
iubeas  maxime.  Most.  35 1  :  Nec  salus  nobis  saluti 
iam  esse,  si  cupiat,  potest.  ,Si^  igitur  in  his  exem- 
plis  plane   abiit   in   usum  particulae   ,etsi^ 

Contra  Blasius  cum  omnino  quaereret  de  iis  con- 
dicionalibus  enuntiatis,  quae  exhiberent  in  protasi  con- 
iunctivum,  in  apodosi  indicativum,  rem  ita  instituit 
(a.  p.  35)  ut  non  quo  iure  positus  esset  coniunctivus, 
sed  indicativus  futuri  vel  praesentis,  explicare  studeret. 
At  nos  id  cognovimus  indicativum  explicatione  non 
indigere,  cum  plane  absolute  usurpetur;  coniunctivum 
autem  ita  esse  interpretandum,  ut  exprimat  exspectari, 
dum   condicio  futuro  tempore  fiat. 

Quoniam  vidimus  tam  artam  esse  cognationem 
inter  coniunctivum  et  futurum,  eo  minus  est  miran- 
dum,  quod  saepe  coniunctivus  praesentis  vel  perfecti 
in  locum  coniugationis  periphrasticae  succedit.  Mil. 
glor.  299:  Quid  fuat  me,  nescio,  Ibid.  3o3 :  Eadem 
illi  insidias  dabo,  qiiam  mox  horsum  ad  stabulum 
iuvenix  recipiat  se  a  pabulo.  Persa  33:  Haec  dies 
summa  hodiest,  mea  mi  amica  sitne  libera  an  servi- 
tutem  sempiternam  serviat.  Ibid.  2^4:  Er^go  ero 
quoque,  nisi  scio  quo  agas  te?  Most.  58:  Qui  scis 
an  tibi  istuc  prius  eveniat  quam  mihi.  Bacch.  104: 
Quo  eveniat,  dis  in  manust.  Merc.  592:  Redeat  an 
non  nescio. 

Adhuc  nobis  erat  propositum,  ut  qua  ratione  ad 
vim  meram  futuralem  coniunctivus  prope  accederet 
exponeremus.  Nunc  ea  de  re  est  videndum  quam  pro- 
xime  interdum  futurum  ad  coniunctivi  naturam  ac- 
cesserit.    Atque   primum  quidem   pro  coniunctivo  po- 

tentiali,  quo  quidem  aliquid  modestius  exprimatur, 
invenitur  Bacch.  i88:  Rogabis  me,  ubi  sit :  vivit. 
Epid.  26:  Quem  dices  (>.eyot;  ov)  digniorem  esse  ho- 
minem  hoc  hodic  Athenis  alterum}  Mil.  glor.  667: 
At  quidem  illud  aetatis  qui  sit,  non  invenies  alterum 
lepidiorem  ad  omnes  res, 

Deinde  saepius  futurum  partes  s^iscipit  coniunc- 
tivi  deliberativi :  R  u  d.  658  :  Iterum  autem  imperabo  ? 
Mil.  glor.  973:  Quid  illa  faciemus  concubina  quae 
domist?  Ibid.  1021  :  Qiiid  ego  hic  astabo  tantisper 
cum  hac  forma  et  factis  sic  frustra?  Pseud.  847: 
Istacine  causa  tibi  hodie  nummum  dabo?  Men.  198: 
Ego  saltabo?  Capt.  535:  Quid  fabulabor?  quid  we- 
gabo?  aut  quid  fatebor?  li  loci  ubi  pro  hoc  futuri 
genere  admissum  sit  praesens,  p.  41-42  invenias. 
Interdum  etiam  fit  ut  futurum  minus  id  quod  fieri 
oporteat,  quam  quod  concedatur  exprimat.  Hunc  in 
modum  usurpatum  videtur  Pseud.  i3i8:  Me  dices 
avidum  esse  hominem;  ^dicis'  CDFZ;  ^dices*-  B  flagi- 
tante  metro.  Saepius  autem  sic  usurpatum  occurrit 
futurum  ,scies%  cui  praecedere  solet  quaestio :  As.  35o; 
Capt.   338;  Cas.  27  aliisque  locis. 

Ad  totum  hoc  genus  futuri  cf.  Ter.  Andr.  612: 
Negabone?  ibid.  453:  Quam  vocabo?  Cic.  ad  fam. 
XIV,  4:  Quid  aget  meus  Cicero?  XV,  4,  i3:  Quaeres 
fortasse. 

Denique  locus  neglegendus  non  est  qui  exstat 
Pseud.  965:  Set  eccum  qui  ex  incerto  faciet  mihi 
quod  quaero  certius,  Nam  cum  scriptorum  classico- 
rum  more  sine  dubio  ponendum  fuisset  coniunctivus, 
quippe  qui  qualitatem  indicaret,  hoc  loco  eodem  mu- 
nere  fungitur  praesens;  respondet  autem  qui  faciet 
plane  illi  graecae  locutioni  ocTt?  7cotY)«t. 

CAP.  IV. 

De  Futuro  exacto. 

Restant  nonnullae  futuri  II  proprietates,  de  quibus 
seorsim  agendum  erit.  Atque  cum  vel  doctissimi  viri, 
e  quibus  nomino  Madvigium  Hermannum  Luebbertum, 
qualis  esset  fu  turi  exacti  apud  priscos  scriptores  usus 
anquisiverint,  tamen  operam  non  plane  mihi  videor 
perditurus,  si  hanc  rem  breviter  retractabo.  Nam  pro- 
laturus  nonnulla  sum,  quae  aut  plane  ab  illis  sunt 
omissa,  aut  mihi  non  satis  ad  liquidum  perducta  vi- 
dentur;  deinde  id  maxime  ago,  ut  quam  clarissime 
quomodo  variae  futuri  II  notiones  ex  una  primaria 
sint  derivandae  appareat :   quod  quam  sit  necesse  infra 

docebimus. 

Omissis  futuri  exacti  formis  contractis,  de  quibus 
copiose  disseruit  Luebbertus,  ad  alias  proprietates 
transeamus.  Atque  praemonendum  videtur  futurum 
cxactum  apud  Plautum  aut  absolute  aut  relative 
usurpari  posse.  Illo  modo  si  adhibetur,  eundem  ac- 
tionis  statum  indicat  atque  perfectum  logicum :  nisi 
quod  hoc  ad  tempus  praesens,  illud  ad  futurum  per- 
tinet.  Men.  2i5:  Quando  vis,  veni ;  parata  res  erit, 
Most.  235:  lam  ista  quidem  absumpla  res  erit. 
Persa.  i35:  Immo  alium  allegavero.  Cuius  futuri 
si  plenam  vim  exprimere  volumus,  sic  est  verten- 
dum:  ich  werde  einen  anstiften  und  ihn  mir  in  Zu- 
kunft  halten,   damit  er....  ^ 

Huc  pertinent  ii  loci  quibus  futuro  exacto  eventus 
futurus  rei  iam  factae  indicetur.  Accedit  ad  exempla 
a  Luebberto  p.  85  allata  (Most.  11 13  et  Men.  52i) 
tertium    Aul.    578:    Ego  faxo    et  operam  et  vinum 

perdiderit  simuL  Deinde  quae  praeterea  ad  futuri 
exacti  usum  absolutum  pertinent  invenies  apud  Mad- 
vigium  (op.   acad.   II  a   p.    83)  exposita. 

lam  pauca  nobis  dicenda  sunt  de  futuri  II  usu 
relativo :  qui  si  est  statuendus,  futuro  II  aliquid  in- 
dicatur  quod  ante  aliam  actionem  futuro  tempore 
sit  absolutum.  Atque  haec  est  proprietas  comicorum, 
ut  saepissime  hoc  futuri  genus  usurpent  in  enuntiatis 
primariis :  quod  multo  rarius  fit  apud  scriptores  clas- 
sicos.  Causa  autem  inde  est  petenda,  quod  apud 
Plautum  sententiarum  conexus  saepe  intercedit 
medius  quasi  inter  parataxim  et  hypotaxim.  Itaque 
enuntiata  in  quibus  exhibetur  futurum  exactum,  ad  alia 
quae  exhibent  futurum  I  eam  habent  relationem,  ut 
in  illis  praecederet  particula  subiunctiva  in  eorum 
scriptorum  genere  dicendi,  apud  quos  valet  coniunctio 
enuntiatorum  artior.  Sed  exempla  ipsa  examinemus : 
Amph.  looo:  Atqiie  illuc  sursum  escendero :  inde 
optime  aspellam  (=  postquam  asceudero,  aspellam). 
E  p  i  d.  5 1 5  :  Abiero :  flagitio  cum  maiore  post  reddes 
iamen.  Trin.  1007:  Lubet  obser^vare  quid  agat :  huc 
concessero.  Ibid.  625:  Huc  aliquantum  abscessero : 
est  lubido  orationem  audire  duorum  affinium  (=  est 
lubido  audire  postquam  abscessero).  Mil.  glor.  448: 
Quiesce,  inquam^  istanc  rem  ego  recte  videro  (=  quiesce, 
dum  videroj.  Most.  1 178  :  Tu  quiesce  hanc  rem  modo 
petere:  ego  illum  ut  sit  quietus,  verberibus  subegero. 
Aul.  665:  Senex  eccum  autem  ecfert  foras:  tantisper 
huc  ego  ad  ianuam  concessero  (=  dum  ecfert,  concc- 
damj.  Futuro  II  igitur  indicatur  actio,  quae  plane 
in  idem  temporis  spatium  incidat  atque  altera:  quae 
ratio  temporalis  ut  plene  exprimatur,  si  parataxim 
adhibere  velis,  necesse  est  futurum  exactum  poni;  ad- 
hibita  hypotaxi  sufficeret  futurum  primum.  Most.  686: 

Euge  optume  eccum   <Jiucy   aedium  dominus  foras  Simo 
progreditur  ipsus :  huc  concessero.   M  i  1.   g  I  o  r.    200  : 
Quaere :  ego  hinc  abscessero  interim  abs  te  huc  (=  dum 
quaeris  abscedam).   Pseud.    571  :    Concedere  aliquan- 
tisper  hinc  mi  intro  lub^t,  dum  concenturio  in  corde 
sucophantias :   tibicen  vos  interea  delectaverit.    Trin. 
744:   Nunc  si  opperiri  vis  adventum  Charmidi,  per- 
longumst :    huic    ducendi    interea    abscesserit    lubido. 
Atque    his    quidem  locis  accedit  ad   futurum    exactum 
particula     ,interea%     qua    accuratius    ratio    temporalis 
futuro    II    indicata     describatur:     ex    quo    intellegitur 
futurum   II     nulla    alia    de    causa   adhiberi,   quam   ut 
ratio  temporalis   plene   significetur.    Longius  vero  pro- 
latis   finibus   futurum   exactum   adhibetur  a  Plauto  ea 
ratione,   ut   etsi  actio   ipsa   ante   quam    aliquid    factum 
erit    non    exprimatur,    at    certe    illius    loco    temporis 
futuri   momentum    cogitari  possit.    Quod   si   fit,   saepe 
existit  notio  celeritatis,  interdum  quoque  animi  prompti 
atque  adeo  procacis.  Hanc  autem  notionem  sic  optime 
vertendo   illustrabimus,    ut    vocem   ,schon'   adiciamus. 
Cas.    193 :    Ego  pol   istam    iam  aliquo  vorsum    tra- 
gulam    decidero.    Most.    526:    Nil  me  curassis,    in- 
quam :  ego  nii  providero.    Men.    427:    Ecastor  haut 
invita  fecero.   Ibid.  5^5  :   Da  sodes  aps  te :  post  ego 
reddidero  tibi.    Mil.    glor.    863:    Missus  sum  alio : 
iam   huc    i^evemro.    P  e  r  s  a   5o  :    S :    Ai  pol  ego  abs 
ie   concessero.    T:  Jamne  abis?  Pseud.    35o :  Nam 
hunc  fames  iam  occiderit.   Merc.    140:  At  tu  edepol 
iu  calidam  picem  bibito:  aegriiudo  abscesserit.  Truc. 
547 :  (^uo  vocatus  sum  ire  ad  cenam :   mox  huc  cubi- 
ium    venero?    Quo    loco    id    est    notandum    futurum 
exactum   perinde   atque  saepissime  futurum  I  accepisse 
notionem  deliberativam.  Most.  926:    Vel  mi  denume- 
raio:   ego   illi  denumeravero. 

Sed  hanc  notionem  futuri  exacti  facile  plane  obrui 
nemo  non  percipit.  Itaque  fit  ut  futurum  II  prorsus 
substituatur  pro  futuro  I,  velut  vix  ullam  differentiam 
percipimus  Capt.  341:  Immo  alium  potius  misero. 
Ibid.  495:  Sic  egero.  Mil.  glor.  328:  At  ego 
illi  observasso  foris.  Pseud.  1042:  Qiio  iam  esse 
te  vis  maxime  ad  eum  duxero.  Revera  autem  futuri 
exacti  notionem  hunc  cursum  tenuisse,  ex  eo  efficitur, 
quod  apud  posteriores  maximeque  apud  Terentium 
hoc  tantum  genus  liberius  usurpatum  invenitur.  Cf, 
Terent.  H  e  a  u  t  o  n  t.  86  :  luvero.  I  b  i  d.  1 08  :  hive- 
nero;  ibid.  676:  Egero.  Quint.  Att.  frg.  ^/^:  Oclusero. 
Cic.  ad.  Quint.  fr.   II,   i5a,   2:    Videro. 

Restat  ut  de  illo  usu  disseramus,  ut  pro  futuro 
exacto  perfectum  substituatur  in  enuntiatis  primariis 
quidem;  ncque  enim  usquam  occurrit  tale  quid  in 
enuntiatis  secundariis.  In  hoc  autem  genere  dicendi 
minus  accurate  habita  ratione  temporis  quadam  cum 
vi  res  futura  fingitur  tanquam  praesens.  Quod  rhe- 
toricum,  ut  ita  dicam,  genus  solummodo  admittitur  in 
verbis  pereundi  perdendi  similibusque.  Amph.  428  : 
Victus  sum,  si  dixeris.  Ibid.  328  :  Perii ,  si  me 
aspexerit.  Mil.  glor.  i63:  Disperistis ,  ni  usque  ad 
mortem  male  mulcassitis.  Pers.  7 38  :  Nisi  ego  illunc 
hominem  perdo,  perii.  As.  918  :  Nam  ni  impetro, 
regem  perdidi.  Stich.  401  :  Natn  ni  illos  homines 
expello,  ego  occidi  planissume.  Mil.  glor.  3o6  :  Nunc 
si  indicium  facio,  interii ;  si  taceo,  interii  tamen, 
Trin.  5^5:  Set  si  alienatur,  actumst  de  collo  meo. 
Forte  miretur  aliquis  cur  his  duobus  quos  extremos 
posui  locis  in  protasi  adhibeatur  praesens;  neque 
enim  ullam  adesse  rationem  praesentis  ex  iis  quidem 
quae  p.  52  exposui  colligendum  videtur,  cum  mi- 
nime   ea   quae  contineatur  protasi   pro   certo  eventura 

putcntur.  Sed  paullo  aliter  hic  res  quam  illic  se  habet ; 
nam  illic  in  apodosi  exhibetur  futurum;  hic  autem  in 
utroque  enuntiato  tempora  ad  praesentiam  loquentis 
pertinentia.  Neque  igitur  cum  prorsus  praesens  res  qua- 
dam  cum  vi  dicendi  cogitetur,  mirum  est  cur  in 
protasi  positum  sit  praesens.  Sunt  autem  omnia  quae 
attuli  enuntiata  condicionalia. 

Sunt    etiam    quaedam    quae    de    futuri    exacti    in 
cnuntiatis  secundariis  usu  adici  possint.  Nam  saepe  etsi 
actio    secundaria    futuro    tempore    prius    absoluta    est 
quam    actio    primaria    incidat,    tamen    futuro    exacto 
neglecto   futurum  I   vel,   quoad    eius  fieri  possit,  eius 
loco   praesens  usurpatur.  Futurum   I  autem  exstat  his 
locis:    Mil.   glor.    246:     Idem    ego    dicam,    si    ex 
me  exquiret  miles.   Ibid.  8^3:   Si  falsa  dices  serio, 
excruciabere.    Pseud.    i63  :    Haec    cum    ego   a  foro 
revortar,  facile  offendam  parata.    Ibid.   949:   Con- 
tumeliam    si   dices   audies.    S  t  i  c  h     63  :    Qiiom    ego 
revortar,    vos    monumentis     commonefaciam    bubuiis. 
Atque  cum  supra   quaereremus  omnino  de  futurorum 
usj  in   enuntiatis  secundariis,   nullum    discrimen    feci- 
mus,   utrum  pro  futuro  I  an   II  praesens  ^ubstitutum 
esset.  Sed  spectant  exempla  illic  allata  partim  ad  futu- 
rum   I,  partim  ad  II.  Atque  ad  hoc  spectant  :   Epid. 
468  :    Si  sexaginta    mihi   dinumerantur   minae,    tuas 
possidebit    mulier  faxo  ferias.   As.     193:     Si    mihi 
iantur  duo  talenta  argenti  numerata  in  manum,  hanc 
tibi  noctem   honoris    causa    gratiis    dabo  dono.    Sunt 
lutem  praeter  haec  multa  alia  quae  enumerare  operae 
pretium    non    sit  :    vel    ex    iis    quae     attuli    rationem 
perspicies.    Nam    cum    iam   supra    cognovimus   futuro 
I   magis  quam  praesenti  rationem  temporalem  urgeri, 
tum   maxime  hoc  fit   futuro   II,  in   quo    accedit    haec 
notio    ut     aliqua '  actio    ante    aliam    futuro    tempore 

absoluta  sit.  Itaque  si  pro  futuro  II  futurum  I  atque 
adeo  praesens  admittitur,  magis  actio  ipsa  respicitur 
num  fiat,  quam  quae  sit  ratio  temporalis  accuratior. 
lam  priusquam  ad  finem  perveniam,  unum  adi- 
ciendum  mihi  videtur.  Meifartus  enim  id  omnino* 
demonstrare  studuit,  nullam  fere  difterentiam  inter- 
cedere  inter  futuri  II  et  futuri  I  in  enuntiatis  pri- 
mariis  usum.  Quod  cum  iis  refellatur  quae  supra 
exposui,  tum  ita  si  quis  iudicarit,  nemo  non  intelleget 
quantum  dicendi  varietatis,  quantum  subtilitatis, 
quantum  denique  gratiae  ille   Plauto   sit    adempturus. 


1  De  futuri  exacti  usu  Plautino  (lenae  i885)  p.  2  3. 


Hoc  loco  facere  non  possum,  quin  profitear  semper 
mihi  uti  licuisse  ad  hunc  libellum  conficiendum  opcra 
et  consiliis  praeceptorum  illustrissimorum  et  Reitfer- 
schcidii,  quem  nunc  morte  absumptum  esse  vehementtr 
lugeo,  et  Kaibelii.  His  semper  pro  ea  qua  mea  studia 
regebant  benevolentia  gratiam  habcbo  quam  maximan". 

